Nr.   12 


DECEMBER  1951 


100.  årg. 


SKANDINAVIENS  STJERNE 

ORGAN  FOR 
JESU  KRISTI  KIRKE  AF  SIDSTE  DAGES  HELLIGE 

100.  årg. 


Nr.  12 


DECEMBER1951 


SKANDINAVIENS  STJERNE  udkommer  den  1.  hver  måned,  og  abon- 
nementsprisen (incl.  porto)  er  7  kr.  i  Danmark  og  iVz  dollar  i  U.  S.  A. 
Betaling  kan  ske  gennem  postgiro  33338  til 

Den  danske  missions  hovedkontor,   Priorvej   12,   København.  F. 


Edward   H.   Sørensen, 

missionspræsident, 
ansvarshavende   red. 


Mary  Kaiser, 

redaktør. 


INDHOLDSFORTEGNELSE : 

Fra  missionens  præsidentskab 359 

Hvem  er  mormonerne? 361 

Guds  Søn  371 

Tiende-opgørelse 372 

Hæderlig  afløst 374 

Indsat 374 

Juleaften.   Af  Anton  Welde 375 

Efterårskonferencerne 378 

Kredslærernes  budskab 382 

Kvindelig  hjælpeforening 382 

Søndagsskolen 384 

Primary 385 

Genealogisk  forening 386 

Ungdomsforeningen 387 

Fra  missionsmarken 387 


Stjernen  ønsker  læserne 
en  rigtig  glædelig  jul  og 
et  godt  og  velsignet  nytår ! 


KLOSTERTRYKKERIET 


Den  første  julehøjtid  i  verden  fandt  sted  for  næsten  to  tusind 
år  siden  i  den  lille  by  Bethlehem.  Verden  gav  ikke  agt  på  den, 
men  himlen  viste  den  ære. 

Gennem  århundreder  har  man  i  de  kristne  lande  set  hen  til 
denne  dag  som  den  lykkeligste  i  hele  året.  Ved  at  vi  giver  til 
andre  og  glemmer  os  selv,  ved  at  vi  prøver  på,  for  en  enkelt 
dag,  at  tilfredsstille  længselen  i  vore  hjerter  efter  fred  og  god 
vilje  mellem  menneskene,  hjælper  den  os  til  at  blive  lykkelige 
og  til  at  bringe  håb  til  en  hvileløs  og  besværet  verden.  Julen 
har  altid  været  fælles  ifor  os  alle,  høje  og  lave. 

Vi  har  haft  julehøjtider  med  overflod,  julehøjtider  med  knap- 
hed, lykkelige  julehøjtider  og  julehøjtider,  som  ikke  har  været 
så  glædelige.  Ligegyldigt  hvordan  vor  jul  har  været  eller  vil 
blive,  vil  hver  enkelt  jul  altid  blive  mindet  og  aldrig  blive  glemt, 
hvis  de  har  været  og  altid  vil  blive  gennemsyret  af  den  tanke, 
som  Frelseren  selv  har  givet  os,  at  „det  er  saligere  at  give  end 
at  tage." 

Julehøjtiden  er  til  minde  om  vor  Frelsers  komme,  den  mest 
strålende  personlighed,  der  nogensinde  er  født  på  jorden,  ver- 
dens Forløser,  Fredens  Prins,  Guds  enbårne  Søn.  Hvor  hans 
ånd  dvæler,  vil  kærligheden  findes  i  overflod,  freden  vil  herske, 
og  julens  stemning  vil  råde  iblandt  os. 

Hvis  vi  tager  julens  sind  med  os  hver  dag,  vil  det  bringe  os 
den  længselsfuldt  ventede  „fred  på  jorden  og  god  vilje  mellem 
mennesker".   Må  dette  være  vort  hjertes  ønske. 

Vi  vil  gerne  ønske  alle  vore  medlemmer  og  venner  en  rigtig 
glædelig  jul,  og  må  Herren  velsigne  Dem  alle,  når  De  tjener 
ham,  og  må  De  derved  finde  den  lykke  og  fred,  som  menneske- 
heden søger  efter. 

Missionspræsidentskabel. 

En  julehilsen  fra  villaen,   Priorvej    12,   København. 


De  bedste  ønsker  om  en  glædelig  jul  og  et  godt  og  velsignet  nytår 
sendes  alle  missionærer,  søskende  og  venner  i  den  danske  mission. 
En  speciel  hilsen  til  alle  fra  Russell  i  Amerika. 

Edward  H.  Sørensen.  Minnie  B.  Sørensen. 

Valeen,  Marva,  Russell  og  La  Verle. 


I  julen  bliver  der  brugt  mange  penge  til  julegaver.  En  af  de 
bedste  gaver,  man  kan  give,  er  Guds  ord.  Hvorfor  ikke  i  denne 
jul  give  familie  og  venner  et  af  Kirkens  standardværker:  Bi- 
belen, Mormons  Bog,  Lære  og  Pagter  eller  Den  kostelige  Perle. 
Skandinaviens  Stjerne  egner  sig  også  som  en  fin  julegave. 

Bring  disse  bøger  ind  i  Deres  hjem,  læs  dem  og  studér  dem, 
og  anvend  deres  lærdomme  i  Deres  daglige  liv,  så  vil  De  få 
Guds  velsignelser. 

Fortsat  artikel: 

„Hvem  er  mormonerne?" 

Den  10.  maj  1869  mødtes  Union  Pacific  Railroad,  der  gik 
frem  mod  vest  fra  Missouri-Floden,  og  Central  Pacific,  der  gik 
frem  mod  øst  fra  Californien,  i  Promontory,  Utah.  For  mormo- 
nerne betød  det,  at  deres  isolation  var  brudt,  og  at  det  var  forbi 
med  okseforspandenes  rejser  over  sletterne.  Men  det  betød  også 
en  bedre  forståelse  af  dem  og  deres  værk  med  ankomsten  af  tu- 
sinder af  besøgende,  der  ved  selvsyn  kunne  overbevise  sig  om 
det  mirakel,  de  havde  udført  i  ørkenen.  Det  billede,  som  den 
rejsende,  der  havde  gennemtrawlet  hele  landet,  så  i  disse  dale, 
var  i  sandhed  interessant.  Her  var  snesevis  af  pæne  små  byer, 
omgivet  af  overrislede  marker,  og  udenfor  disse  var  stræknin- 
ger fyldt  med  kvæg.  Og  på  Tempelpladsen  i  Salt  Lake  City  var 
der  en  stor  hal,  Tabernaklet,  og  ligeledes  det  tildels  fuldførte 
tempel. 

Grunden  til  templet  var  blevet  udgravet  i  1853.  Der  var  blevet 
åbnet  et  stenbrud  i  Little  Cottonwood  Canyon  30  km  syd  for 
byen.  At  få  graniten  slæbt  til  byen  var  imidlertid  et  stort  pro- 
blem. Medens  opførelsen  stod  på,  tog  det  fire  spand  okser  fire 
dage  at  gøre  en  rundtur  med  at  slæbe  hver  af  de  kæmpestore 
grundsten. 

Da  hæren  kom  til  Utah,  var  udgravningen  blevet  fyldt  og 
fundamentet  dækket  for  at  give  grunden  udseende  af  at  være 
nylig  pløjet,  og  opførelsen  blev  dikke  genoptaget,  førend  rege- 
ringens politik  var  blevet  fastlagt.  Arbejdet  blev  udført  med 
stor  omhu,  thi  som  Brigham  Young  sagde:  „Bygningen  skulle 
stå  gennem  tusindårsriget." 

Medens  templet  i  Salt  Lake  City  var  under  opførelse,  blev 
lignende  bygninger  rejst  i  St.  George,  500  km  mod  syd,  i  Manti, 
225  km  mod  syd  og  i  Logan,  125  km  mod  nord. 

I  1863,  medens  arbejdet  på  Salt  Lake  Tempel  gik  for  sig, 
blev  opførelsen  af  det  berømte  Tabernakel  på  Tempelpladsen 
også  påbegyndt.  Det  er  blevet  en  af  de  berømte  bygninger  i 
Amerika. 

Tabernaklet  er  250  fod  langt,  150  fod  bredt  og  80  fod  højt. 
Problemet  med  at  lægge  taget  over  det  store  areal  var  alvor- 
ligt, fordi  der  hverken  kunne  skaffes  stålbjælker,  søm  eller 
bolte.  Først  blev  de  44  sandstenspiller  lagt.  Disse  skulle  i 
virkeligheden  være  bygningens  mure  med  døre  imellem.  Hver 
af  disse  piller  er  28  fod  høj,  tre  fod  bred  og  ni  fod  i  dybden. 
På  disse  blev  det  store  tag  konstrueret. 

Det  blev  lavet  ved  at  bygge  en  bro  af  tømmer  med  et  gitter- 
værk. Det  blev  naglet  sammen  med  træbolte  og  bundet  med 
råbarket  læder,  som  skulle  forhindre  det  hele  i  at  gå  fra  hin- 

anden.  Dette  buespand  optager  en  plads  af  ti  fod  fra  det  ind- 
vendige kalkpudsede  loft  til  ydertaget.  Der  er  ingen  indven- 
dig pille,  der  støtter  loftet. 

Som  en  passende  afslutning  til  dette  uhyre  auditorium  for- 
langte Brigham  Young  et  storslået  orgel.  Denne  opgave  blev 
overdraget  Joseph  Ridges,  en  orgelbygger,  som  havde  sluttet 
sig  til  Kirken  i  Australien. 

Det  var  vanskeligt  at  skaffe  det  rigtige  træ  med  de  rette, 
lige  fibre.  Det  blev  af  okseforspand  slæbt  4 — 500  km  fra  Pine 
Valley  i  nærheden  af  St.  George,  og  det  blev  møjsommeligt 
formet   af  udlærte  håndværkere. 

Da  bygningen  var  færdig  og  orglet  bygget,  blev  der  i  1870 
stiftet  et  kor.  Det  var  begyndelsen  til  det  berømte  Taberna- 
kelkor, som  er  blevet  kendt  over  hele  Amerika  i  de  senere  år 
gennem    de    talrige    transmissioner    fra   Tempelpladsen. 

Brigham  Youngs  død. 

I  1875  besøgte  De  forenede  Staters  præsident,  Ulysses  S. 
Grant,  Utah.  Ved  sin  ankomst  til  Salt  Lake  City  blev  han 
kørt  gennem  gaderne,  der  var  fyldt  med  mennesker.  Han 
havde  hidtil  troet  på  de  falske  rygter  om  mormonerne,  som 
stadig  var  i  omløb  i  de  østlige  stater,  og  medens  han  passe- 
rede lange  rækker  af  børn  med  rosenkinder,  som  vinkede  og 
råbte  hurra,  vendte  han  sig  til  guvernøren,  som  var  hans 
vært  og  spurgte:  „Hvis  børn  er  det,  guvernør?"  „Det  er 
mormon-børn,"  svarede  guvernøren.  Dertil  bemærkede  præ- 
sidenten:   „Guvernør,  jeg  er  blevet  bedraget." 

Brigham  Young  var  på  den  tid  en  mand  på  74  år.  Han  var 
ved  godt  helbred,  men  de  brydsomme  år  var  ved  at  tage  på 
ham.  Livet  havde  været  en  uafladelig  kamp  fra  det  øjeblik, 
han  havde  sluttet  sig  til  kirken  i  1833.  I  et  resumé  over  resul- 
taterne af  den  kamp  skrev  han  en  artikel  for  redaktøren  af  en 
New  York  avis  som  svar  på  en  anmodning  om  et  kort  udtog 
af  hans  arbejde: 

Jeg  takker  Dem  for  den  givne  mulighed  til  at  give  kendsger- 
ningerne som  de  er.  Jeg  skal  med  glæde  give  Dem  disse  til  en- 
hver tid,  De  måtte  ønske  det.  Resultatet  af  mit  arbejde  gennem 
de  sidste  26  år  kan  ganske  kort  gives  således:  Koloniseringen  af 
dette  territorium  af  de  sidste  dages  hellige  på  omkring  100.000 
mennesker,  grundlæggelsen  af  mere  end  200  byer  og  landsbyer, 
der  er  beboet  af  vore  folk,  oprettelsen  af  skoler,  fabrikker,  møl- 
ler og  andre  institutioner,  der  er  beregnet  på  at  fremme  og 
gavne  vort  samfund. 

Mit  hele  liv  har  været  optaget  af  at  tjene  den  Almægtige,  og 
medens  jeg  beklager,  at  denne  mission  ikke  er  blevet  bedre  for- 
stået af  verden,  så  vil  tiden  komme,  da  jeg  vil  blive  forstået,  og 
jeg  overlader  det  til  fremtiden  at  dømme  om  mit  arbejde  og  dets 
resultat,  efterhånden  som  det  bliver  kendt. 

Slutningen  på  hans  arbejde  kom  den  29.  august  1877.  Nogle 
få  dage  i  forvejen  var  han  blevet  alvorligt  syg  af,  hvad  læger 

siden  har  ment  var  blindtarmsbetændelse.  Hans  sidste  ord  på 
dødslejet  var  at  kalde  på  den  mand,  han  havde  efterfulgt  -■— 
„Joseph  Joseph  Joseph  " 

17.  kap. 

o 

Ar  med  lidelser  og  udholdenhed. 

I  første  del  af  denne  bog  omtalte  vi  polygami.  Men  Kirkens 
historie  er  så  nøje  sammenknyttet  med  denne  lære,  at  vi  yder- 
ligere bør  undersøge  dette  spørgsmål  her. 

Læren  blev  først  fremsat  af  Joseph  Smith  i  Nauvoo  i  1842. 
Mange  af  hans  nærmeste  medarbejdere  kendte  til  det  og  antog 
det  som  et  guddommeligt  princip.  Men  det  var  imidlertid 
ikke  førend  i  1852,  at  det  blev  forkyndt  offentligt.  Det  bør  på 
forhånd  siges,  at  praktiseringen  deraf  mellem  mormonerne 
var  afgørende  forskellig  fra  de  orientalske  folks.  Hver  hustru 
havde  sammen  med  sine  børn  et  særligt  hus,  eller,  hvis 
hustruerne  boede  i  samme  hus,  som  det  undertiden  var  tilfæl- 
det, da  i  adskilte  dele  af  huset.  Der  blev  ikke  gjort  forskel  på 
nogen  af  hustruerne  eller  børnene.  Manden  sørgede  for  hver 
familie,  var  ansvarlig  for  børnenes  uddannelse  og  gav  både 
børnene  og  deres  mødre  samme  fordele,  som  han  ville  have 
givet  sin  familie  under  det  monogame  ægteskab.  Hvis  det  an- 
toges, han  ikke  kunne  gøre  dette,  fik  han  ikke  lov  til  at  indgå 
i  flergiftet. 

Der  er  visse  ting,  der  tyder  på,  at  børn  af  polygame  ægte- 
skaber som  regel  var  bedre  udrustet  fysisk  og  åndeligt. 

Medens  praktiseringen  af  denne  form  for  ægteskab  var 
yderst  begrænset  —  kun  omkring  3  %  af  familierne  havde 
noget  med  det  at  gøre  — ■  og  medens  det  blev  holdt  på  et  sær- 
deles højt  niveau,  så  var  det  det,  som  kirkens  fjender  med 
lethed  kunne  gøre  et  stort  nummer  ud  af. 

Spørgsmålet  var  på  bane  over  hele  landet,  og  det  gik  ind 
som  led  i  præsident-valgkampen  i  1860.  Da  Lincoln  blev 
spurgt  om,  hvad  han  foreslog  at  gøre  ved  mormonerne,  sva- 
rede han:  „Lad  dem  være."  I  1862  vedtog  Kongressen  en  anti- 
polygami  lov,  men  den  tog  sigte  på  polygame  ægteskaber  og 
ikke  på  polygame  forbindelser.  Ti  år  senere  vedtog  Kongres- 
sen en  lov,  der  forbød  polygamiet  eller  flergiftet.  Den  blev 
af  mange  mennesker  anset  for  at  være  forfatningsstridig,  og 
naturligvis  af  mormonerne.  Der  blev  anlagt  prøvesag  ved 
domstolene  i  Utah  og  senere  ved  De  forenede  Staters  højeste- 
ret. Midt  under  disse  vanskeligheder  blev  John  Taylor  præ- 
sident for  Kirken.  Årene,  der  fulgte,  var  i  sandhed  fulde  af 
lidelser  og  genvordigheder. 

„Frihedens  forkæmper4*. 

Ældste  Taylor  var  født  i  England,  hvor  han  havde  været  me- 

todist  lægprædikant.  Han  emigrerede  til  Canada  i  1832  og 
hørte  mormonismen  forkyndt  for  første  gang  fire  år  senere. 
Hans  mod,  hans  dannelse  og  tungefærdighed  gjorde  ham  til  en 
fremragende  talsmand  for  sagen.  Han  var  missionær  i  Canada, 
i  sit  fødeland  England  og  i  Frankrig. 

Denne  mand  valgte  som  sit  imotto  „Guds  rige  eller  intet".  Han 
bemærkede  engang:  „Jeg  tror  ikke  på  en  religion,  som  ikke  kan 
have  hele  min  hengivenhed,  men  på  en  religion,  som  jeg  både 
kan  leve  og  dø  for.  Jeg  vil  hellere  have  Gud  til  ven  end  alle 
andre  indflydelser  og  imagter."  I  denne  ånd  forsvarede  han 
mormonismen  med  sådan  kraft,  at  hans  venner  i  Kirken  kaldte 
ham  „frihedens  forsvarer".  Det  var  ham,  som  blev  såret,  da 
Joseph  og  Hyrum  Smith  blev  dræbt  i  Carthage  fængsel. 

Som  ældste  medlem  af  De  tolv  Apostles  Råd  efterfulgte  han 
Brigham  Young  som  præsident  for  Kirken.  Og  det  var  under 
hans  styre,  at  mormonerne  igen  fik  forfølgelsens  bitre  hånd  at 
føle.  Han  forudså  uvejret  i  1880,  da  de  hellige  var  samlet  for  at 
fejre  Kirkens  halvtredsårige  jubilæum.  Han  advarede  dem  i  føl- 
gende ord:  „Der  er  begivenheder  i  vente  i  fremtiden,  og  ikke 
langt  borte,  som  vil  kræve  al  vor  tro,  al  vor  tillid  og  al  vor  for- 
trøstning på  Gud,  så  vi  vil  blive  i  stand  til  at  modstå  de  ting, 

der  vil  blive  anvendt  imod  os Der  har  aldrig  været  en  tid, 

hvor  vi  behøvede  at  være  mere  ydmyge  og  mere  bedende;  der 
har  aldrig  været  en  tid,  hvor  vi  trængte  til  mere  troskab,  selv- 
fornægtelse og  fastholden  ved  sandhedens  principper,  end  vi 
gør  i  dag." 

Uvejret  brød  løs  to  år  senere.  Edmunds  loven  vedtoges  af 
Kongressen.  Polygami  blev  gjort  strafbart  med  bøde  eller 
fængsel  —  sædvanligvis  fængsel.  Ingen  mand,  der  havde  mere 
end  én  hustru,  kunne  fungere  som  nævning  ved  nogen  domstol 
i  Utah.  I  Idaho  blev  Kirkens  medlemmer  frataget  deres  stem- 
meret.   Ingen,  der  troede  på  polygami,  kunne  blive  borger. 

I  1887  gav  Edimunds-Tuclker  loven  de  dommere,  der  behandle- 
de polygami-sager,  endnu  større  magt.  Denne  lov  fratog  også 
Jesu  Kristi  Kirlte  af  Sidste  Dages  Hellige  dens  juridiske  rettig- 
heder, beordrede  Højesteret  til  at  afvikle  dens  sager  og  kræ- 
vede, at  dens  ejendom  skulle  hjemfalde  til  staten. 

Loven  blev  administreret  med  yderste  hårdhed.  Tusinder  af 
mormoner  blev  frataget  deres  stemmeret.  Tusind  mænd  blev 
fængslet,  fordi  de  havde  flere  familier.  Hjem  blev  brudt  op. 
Valgmaskineriet  blev  taget  fra  folket. 

Under  disse  omstændigheder  døde  John  Taylor  den  25.  juli 
1887.   Han  blev  efterfulgt  af  Wilford  Woodruf f. 

Et  manifest  til  folket. 

At  påtage  sig  ansvaret  for  Kirkens  ledelse  under  disse  for- 
hold   var  ikke  noget  ringe  arbejde.    Kolonier    af    sidste    dages 

hellige  var  nu  spredt  fra  Canada  til  Mexico.  Der  blev  udført 
aktivt  missionærarbejde  overalt  i  De  forenede  Stater,  på  De  bri- 
tiske Øer,  i  de  fleste  af  de  europæiske  lande  og  på  øerne  i  Stille- 
havet. Til  trods  for  den  store  modstand,  blev  der  alligevel  vun- 
det mange  proselytter  for  troen  i  alle  disse  missioner.  Men  Kir- 
ken i  Utah  iblev  berøvet  sine  ejendele,  og  de  fleste  af  dens 
ledere  var  i  fængsel  eller  stod  overfor  retsforfølgning.  Under 
disse  forhold  overtog  Wilford  Wood  ruf  f  Kirkens  ledelse.  Han 
var  da  80  år  gammel. 

Heldigvis  var  han  blevet  godt  oplært.  Han  var  blevet  medlem 
af  Kirken  kun  tre  år  efter  dens  stiftelse.  Han  havde  marcheret 
fra  Ohio  til  Missouri  for  at  hjælpe  sine  brødre,  der  var  drevet 
ud  af  Jackson  County  og  havde  gennemgået  forfølgelserne  i 
Missouri.  Som  vi  tidligere  har  set,  var  han  en  glimrende  mis- 
sionær i  England;  i  virkeligheden  var  han  midlet  til  at  bringe 
flere  mennesker  ind  i  Kirken  gennem  personligt  missionærar- 
bejde  end  nogen  anden  i  Kirkens  historie. 

Han  var  draget  mod  vest  som  en  af  pionerselskabet,  og 
Brigham  Young  var  i  hans  vogn,  da  han  fremsatte  den  profeti- 
ske erklæring  om  Saltsødalen:  „Dette  er  stedet."  Da  præsident 
Young  havde  antydet,  hvor  templet  skulle  ligge,  kun  fire  dage, 
efter  at  de  var  kommet  til  dalen,  havde  Wilford  Woodruff  mar- 
keret stedet  med  en  stok.  Og  han  havde  deltaget  i  de  fleste  af 
de  betydningsfulde  begivenheder,  der  stod  i  forbindelse  med 
opbygningen  af  territoriet  siden  da. 

Men  nu  var  al  fremgang  holdt  op  under  lovens1  strenge  hånd- 
hævelse. I  en  åbenbaring,  givet  til  Kirken  i  1841,  havde  profe- 
ten erklæret  som  Herrens  ord:  „Sandelig,  sandelig  siger  jeg  jer, 
at  når  jeg  giver  noget  menneske  en  befaling  til  at  gøre  en  ger- 
ning i  mit  navn,  og  det  menneske  går  til  det  af  al  kraft  og  med 
alt,  hvad  det  har  og  ikke  lader  sin  iver  kølnes,  og  om  fjenden 
kommer  over  dem  og  hindrer  dem  i  at  udføre  den  gerning,  se, 
da  skal  jeg  ikke  mere  fordre  den  gerning  af  disse  menneskers 
hænder,  men  jeg  antager  deres  offer."  En  anden  fundamental 
lærdom  i  Kirken  fandt  også  anvendelse.  En  af  Kirkens  trosar- 
tikler lyder  således:  „Vi  tror,  at  vi  bør  være  konger,  præsiden- 
ter, herskere  og  øvrighedspersoner  underdanige  og  adlyde,  ære 
og  holde  lovene." 

Hvad  kunne  der  gøres  under  disse  omstændigheder? 

Efter  „oprigtig  bøn  til  Herren"  udstedte  præsident  Woodruff 
den  6.  oktober  1890,  hvad  der  i  Kirkens  historie  kendes  under 
navnet  „Manifest".  Det  gjorde  ende  på  praktiseringen  af  fler- 
giftet.  Siden  da  har  Kirken  ikke  praktiseret  eller  sanktioneret 
denne  form  for  ægteskab. 

Den  6.  april  1893  blev  det  store  tempel  i  Salt  Lake  City  er- 
klæret færdigt,    og    bygningen   blev  indviet    til   Gud    som  hans 

hellige  hus.  Før  dets  indvielse  blev  ikke-medlemmer  indbudt 
til  at  bese  bygningen,  og  dens  forskellige  afdelinger  blev  forkla- 
ret dem.  Siden  dens  indvielse  har  kun  Kirkens  medlemmer, 
der  har  opfyldt  deres  forpligtelser,  fået  lov  til  at  komme  der. 

Det  var  passende,  at  Wilford  Woodruff  skulle  leve,  så  han 
kunne  opsende  indvielsesbønnen.  46  år  tidligere  havde  han 
ført  skokken,  som  markerede  templets  plads.  I  fyrre  år  havde 
han  iagttaget  opførelsen  deraf.  Dets  fuldførelse  og  indvielse 
var  en  af  de  store  begivenheder  i  Utahs  historie. 

Før  sin  død  i  september  1898  skulle  præsident  Woodruff 
tage  del  i  en  anden  betydningsfuld  begivenhed.  Endskønt  be- 
boerne af  territoriet  havde  anmodet  om  at  blive  anerkendt  som 
selvstændig  stat  i  1849,  var  denne  gunstbevisning  blevet  nægtet 
på  grund  af  anti-mormonagitationen  overalt  i  Amerika.  Den  4. 
januar  1896  blev  Utah  optaget  i  Unionen  som  stat.  I  de  med 
begivenheden  forbundne  ceremonier  blev  præsident  Woodruff 
bedt  om  at  opsende  bønnen.  Bønnen  er  betegnende  for  manden: 

Almægtige  Gud,  skaberen  af  himmel  og  jord,  du,  som  er  natio- 
nernes Gud  og  Fader  til  alle  menneskers  ånder,  vi  bøjer  os  yd- 
mygt for  dig  på  denne  store  dag 

Når  vi  ser  på  disse  frugtbare  dale  med  deres  rigelige  markens 
og  havens  produkter,  deres  dejlige  hjem  og  blomstrende  ind- 
byggere    og  stiller  disse  i  kontrast  til  det  øde  og  tavse  land- 
skab, som  hilste  pionererne,  da  de  første  gang  så  på  disse  tørre 
landskaber  med  salviebuskene  for  mindre  end  et  halvthundrede 
år  siden,  fyldes  vor  sjæl  med  undren  og  taksigelse 

Og  nu  da  adskillige  årtiers  anstrengelser  for  at  sikre  os  den 

fuldkomne  politiske  friheds  gunst  til  sidst  er  blevet  kronet 

med  herlig  sukces,  føler  vi,  at  vi  skylder  dig,  vor  Fader  og  vor 
Gud,  denne  uvurderlige  velsignelse. 

Vi  beder  dig  velsigne  De  forenede  Staters  præsident  sammen 
med  hans  ministre,  at  de  må  blive  inspireret  til  at  lede  nationen 
med  visdom,  retfærdighed  og  lighed,  at  dens  rettigheder  må  op- 
retholdes hjemme  og  ude,  og  at  alle  dens  borgere  må  være  frie 

mænd  og  kvinder  og  må  retten    til    en  fri  regering    blive 

udstrakt  til  hvert  land  og  klima  og  undertrykkelse  blive  brudt 
for  aldrig  mere  at  rejse  sig  igen,  indtil  alle  nationer  vil  være 
forenet  for  det  fælles  bedste,  at  krige  må  høre  op,  at  strid  og 
uenigheds  røst  må  neddysses,  at  verdensbroderskab  må  komme 
til  at  herske,  og  du,  vor  Gud,  blive  æret  overalt  som  den  evige 
Fader  og  fredens  fyrste. 

18.  kap. 

Fremgang. 

I  en  alder  af  84,  da  de  fleste  mennesker  har  udført  deres 
livsværk,  efterfulgte  Lorenzo  Snow  Wilford  Woodruff  som  præ- 
sident for  Kirken.  Som  det  var  tilfældet  med  de  mænd,  der 
var  gået  forud  for  dem,  havde  han  tidligt  i  livet  oplevet  og 
erfaret  meget  i  Kirken,  idet  han  både  havde  været  på  mission 
hjemme  og  ude. 

Da  han  overtog  ledelsen  af  Kirken,  befandt  denne  sig  i  en 
desperat  økonomisk  stilling.  Landet  havde  netop  gennemgået 
en  alvorlig  økonomisk  krise,  som  havde  ramt  de  vestlige  stater 
såvel  som  overalt.  Under  anti-polygami  forfølgelserne  var  tien- 
debetalingen gået  stærkt  tilbage.  Kirkens  ejendom  var  hjemfal- 
den til  staten,  og  meget  af  bevæggrunden  til  at  betale  tiende 
eksisterede  ikke  mere.  Kirken  led  under  en  tyngende  gælds- 
byrde. 

I  foråret  1899,  midt  under  denne  situation,  foretog  præsident 
Smith  en  tur  til  St.  George  i  det  sydlige  Utah.  Tørke  havde 
ødelagt  landet.  Den  foregående  vinter  havde  været  den  tørreste 
i  35  år,  og  den,  der  gik  forud  for  denne  den  tørreste  i  34  år. 
Befolkningen  var  modløs,  thi  det  syntes,  som  en  forbandelse 
havde  ramt  det,  der  engang  havde  været  et  haveland. 

Ved  inspiration,  som  præsident  Snow  sagde,  talte  han  til  de 
forsamlede  hellige  om  tiendeloven.  Havde  ikke  Herren  sagt 
gennem  profeten  Malakias,  at  Israel  havde  bedraget  ham  med 
tiende  og  offerydelser?  Og  havde  han  ikke  også  givet  dem  en 
forjættelse,  at  hvis  de  ville  bringe  deres  tiende  til  forrådshusct, 
ville  han  åbne  himlens  sluser  og  udgyde  en  velsignelse,  som  de 
ikke  ville  have  plads  nok  til  at  tage  imod? 

Præsidenten  fortsatte  med  at  love  de  hellige,  at  hvis  de  tro- 
fast ville  betale  deres  tiende,  kunne  de  plante  deres  afgrøder, 
og  der  ville  komme  regn.  Folk  lyttede  til  rådet.  De  betalte 
deres  tiende,  ikke  blot  i  St.  George  men  over  hele  Kirken,  da 
præsidenten  fortsatte  med  at  appellere  til  folk  om  at  vise  ly- 
dighed mod  Guds  bud.  Men  der  gik  uger  i  den  sydlige  koloni, 
medens  den  varme  vind  blæste  og  afgrøderne  visnede. 

Så  en  morgen  i  august  blev  der  lagt  et  telegram  på  præsiden- 
tens bord:  „Regn  i  St.  George".  Bække  og  floder  fyldtes,  og 
afgrøderne  blev  modne. 

I  1907  blev  den  sidste  del  af  Kirkens  gæld  betalt.  Og  som 
følge  af  trofast  tiendebetaling  har  Kirken  siden  da  ikke  været 
behæftet  med  nogen  gæld. 

Joseph  F.  Smith. 

Lorenzo  Snow  døde  den  10.  oktober  1901.  Han  efterfulgtes 
af  Joseph  F.  Smith,  son  af  Hyrum  Smith,  som  blev  myrdet  i 
Carthage  fængsel.  Hans  liv  er  værd  at  studere  nøjere,  fordi  det 
giver  et  billede  af  mormonismens  historie  fra  dens  forsmæde- 
lige stilling  til  en  stilling  af  respekt. 

Han  var  født  den  13.  november  1838  i  Far  West,  Missouri. 
På  den  tid  var  hans  fader  pøbel-militsens  fange;  det  var  deres 
utvetydige  hensigt  at  udrydde  mormonerne.  Da  han  var  spæd, 
bar  hans  moder  ham  under  flugten  fra  Far  West  til  Illinois. 

Et  af  hans  tidligste  minder  var  den  historiske  aften  den  27. 
juni  1844,  da  han  var  fem  år  gammel.    Der  blev  banket  på  mo- 

derens  vindue,  og  en  skælvende  stemme  hviskede,  at  hans  fader 
var  blevet  dræbt  af  pøbelen  i  Carthage.  Som  syvårig  dreng 
hørte  han  geværsalverne  i  forbindelse  med  uddrivelsen  af  mor- 
monerne ifra  Nauvoo,  og  før  han  endnu  var  fyldt  otte  år,  kørte 
han  et  okseforspand  det  meste  af  vejen  fra  Iowa. 

I  1848  drog  familien  over  sletterne.  Det  var  ikke  noget  ringe 
arbejde  for  en  ti  års  dreng  at  spænde  okser  i  og  af  åg  og  sam- 
tidig køre  det  meste  af  dagen.  Da  drengen  var  tretten  år  gam- 
mel, døde  hans  moder  som  følge  af  de  oplevelser  og  erfaringer, 
hun  havde  måttet  gennemgå. 

To  år  senere  blev  nan  udsendt  som  missionær  til  Hawaii- 
øerne.  Han  arbejdede  sig  frem  til  kysten  og  arbejdede  der  i  en 
dampmølle  for  at  tjene  penge  til  at  betale  billetten  til  øerne. 

Efter  at  have  virket  som  missionær  på  disse  øer  tjente  han 
sagen  i  England  så  vel  som  andre  steder.  Han  blev  Kirkens 
præsident  i  1901.  Kort  tid  derefter  blev  Reed  Smoot  valgt  til 
senator  fra  Utah.  Men  hans  mandat  blev  bestridt  af  politiske 
fjender,  som  spillede  på  de  gamle  polygami-strenge.  Joseph  F. 
Smith  blev  i  højere  grad  end  senatoren  skive  for  angrebet.  Der 
blev  lavet  karrikaturtegninger  af  ham  i  alle  landets  aviser  og  en 
bagvaskelseskampagne  sat  i  gang.  Men  han  havde  været  udsat 
for  så  megen  intolerance  i  sit  liv,  at  han  gik  let  hen  over  dette 
nye  udbrud,  idet  han  blot  sagde  om  dem,  som  gjorde  det:  „Lad 
dem  blot  være.  Lad  dem  gå.  Giv  dem  lov  til  at  sige  alt,  hvad  de 
vil.  Lad  dem  fortælle  deres  egen  historie  og  skrive  deres  egen 
fordømmelse." 

Til  trods  for  alle  sådanne  angreb  havde  Kirken  megen  frem- 
gang i  disse  år.  Missionærarbejdet  blev  udvidet.  I  snesevis  af 
smukke  bygninger  blev  opført,  deriblandt  tre  templer  —  et  i 
Arizona,  et  i  Canada  og  et  på  Hawaiiøerne.  Et  oplysningsbureau 
—  Bureau  of  Information  —  blev  oprettet  på  Tempelpladsen  i 
Salt  Lake  City.  Tusinder  af  turister  kom  fra  alle  dele  af  verden, 
i  almindelighed  af  nysgerrighed.  Men  de  fik  kendsgerningerne 
at  vide  om  mormonerne.  Det  gamle  had,  den  gamle  bitterhed 
forsvandt  lidt  efter  lidt. 

Den  18.  november  1918  døde  Joseph  F.  Smith.  Aviser,  der 
havde  bagtalt  hans  karakter,  hyldede  ham  i  ledende  artikler,  og 
fremragende  mænd  over  hele  Amerika  hyldede  hans  minde. 
Årene  havde  retfærdiggjort  ham  og  den  sag,  han  havde  viet 
sit  liv. 

Heber  J.  Grant. 

Fire  dage  efter  præsident  Smiths  død  blev  Heber  J.  Grant 
Kirkens  præsident.  Hans  fader  havde  været  Brigham  Youngs 
rådgiver,  men  var  afgået  ved  døden,  da  drengen  var  ni  dage 
gammel.  Præsident  Grant  blev  født  den  22.  november  1856, 
den  første  af  Kirkens  præsidenter,  der  var  født  i  Salt  Lake  City. 

Heber  J.  Grant  var  af  naturen  en  praktisk  mand.  Hans  anlæg 
gik  i  retning  af  at  lede  økonomiske  foretagender,  og  som  ung 
mand  var  han  allerede  nået  langt.  Men  han  var  på  samme  tid 
aktiv  i  Kirken,  og  da  han  kun  var  25  år  gammel,  blev  han  med- 
lem af  De  tolv  Apostles  Råd.  Fra  da  af  var  han  en  ivrig  arbej- 
der for  mormonismens  sag. 

Hans  finansielle  evner  kom  tydeligt  for  dagen,  da  han  under 
depressionen  i  halvfemserne  blev  sendt  til  de  østlige  stater  af 
Kirkens  præsident  for  at  låne  penge.  Til  trods  for  de  hersken- 
de forhold  og  den  almindelige  stilling,  der  blev  taget  overfor 
mormonerne,  vendte  han  tilbage  med  hundredtusinder  af  dol- 
lars, som  viste  sig  at  blive  en  stor  velsignelse  i  disse  vanskelige 
tider.  Det  var  for  en  del  denne  gæld,  som  blev  afviklet  under 
Lorenzo  Snows  og  Joseph  F.  Smiths  administration  gennem 
medlemmernes  trofaste  tiendebetaling. 

Heber  J.  Grant  var  også  en  ledende  faktor  i  oprettelsen  af 
den  vestlige  sukkerindustri.  Kirken  var  interesseret  i  den,  fordi 
det  betød  rede  penge  til  tusinder  af  dens  medlemmer.  Som 
følge  deraf  hjalp  den  i  væsentlig  grad  med  ved  grundlæggelsen 
af  denne  industri,  som  har  givet  de  vestlige  farmere  millioner 
af  dollars. 

En  af  præsident  Grants  kæpheste  var  at  forære  folk  bøger. 
Midlerne  til  disse  udgifter  kaldte  han  sine  „cigaret  penge".  I 
sin  levetid  gav  han  mere  end  hundred  tusind  bøger  væk  for 
sine  egne  penge. 

Usvigelig  i  sin  loyalitet  mod  Kirken  og  dens  lærdomme  var 
han  dog  en  mand,  der  skabte  sig  mange  venner.  Forretnings- 
folk, pædagoger  og  regeringsembedsmænd  var  blandt  hans 
intime  venner,  og  hans  evne  til  at  omgås  folk  hjalp  i  høj  grad 
med  til  at  nedbryde  de  fordomme,  som  havde  eksisteret  mod 
mormonerne. 

Hans  administration  var  en  ifremskridtets  æra.  Kirken  fejrede 
sin  hundredårige  beståen  i  1930.  Befriet  for  undertrykkelse  fra 
religiøst  forblindede,  udenfor  pøbelskarers  brutalitets  række- 
vidde, stærk  nok  til  at  bruge  sin  kraft  og  indflydelse  i  det 
godes  tjeneste,  blomstrede  den  i  en  atmosfære  af  god  vilje,  som 
hidtil  havde  været  ukendt  i  dens  historie. 

Kirken  i  vor  tid. 

Præsident  Grant  døde  den  14.  maj  1945  i  sit  halvfemsindsty- 
vende år.  Han  blev  efterfulgt  af  George  Albert  Smith,  den  nu- 
værende indehaver  af  embedet*).  Præsident  Smith  er  også  født 
i  Salt  Lake  City,  idet  han  kom  til  verden  dér  den  4.  april  1870. 


*)  Efter  at  bogen  er  udgivet  (1949),  er  præsident  George  Albert 
Smith  død  den  4.  april  1951,  og  efterfulgt  af  præsident  David  O. 
McKay. 

Som  ung  mand  var  han  missionær  i  de  sydlige  stater  i  Amerika, 
og  efter  at  han  var  blevet  medlem  af  De  tolv  Apostles  Råd, 
ledeide  han  en  tid  Kirken  i  Europa. 

En  af  hans  største  interesser  har  været  spejdersagen.  Han 
har  været  medlem  af  den  øverste  ledelse  for  spejderbevægelsen 
i  Amerika  og  har  modtaget  mange  æresbevisninger  for  sit  ar- 
bejde på  dette  område.  Ledere  indenfor  den  amerikanske  spej- 
derbevægelse  har  erklæret,  „at  det  for  en  stor  del  skyldes  hans 
interesse  for  spejderbevægelsen,  at  denne  har  fundet  så  stor 
udbredelse  i  Utah,  at  denne  stat  står  over  alle  andre  stater,  hvad 
procenten  af  drenge,  der  er  spejdere,  angår". 

I  mange  år  har  præsident  Smith  spillet  en  ledende  rolle  i  be- 
varelsen af  Amerikas  pioner-historie.  Han  var  stifteren  af  og 
har  virket  som  præsident  for  „Utah  Pioneer  Trails  and  Land- 
marks Association",  under  hvis  fadderskab  mormon-ruten  fra 
Nauvoo  til  Salt  Lake  City  er  blevet  mærket  med  sten  og  bronze- 
plader. Han  har  ligeledes  været  vice-præsident  for  „Oregon 
Trail  Memorial  Association"  og  var  en  af  stifterne  af  „American 
Pioneer  Trails  Association". 

Mormonfolket  har  altid  været  interesseret  i  dets  historie.  De 
ved,  at  Kirken  kun  har  nået  sin  nuværende  stilling  på  grund  af 
de  prøver  og  modige  anstrengelser,  de  mænd  og  kvinder,  som 
sikabte  dens  historie,  gennemgik.  Den  har  forsøgt  at  bevare 
mindet  om  dem  med  passende  monumenter  som  en  påmindelse 
til  denne  generation  oim  den  pris,  der  måtte  betales  for  den 
fred,  soim  de  nu  kan  glæde  sig  over. 

Blandt  disse  monumenter  er  et  på  Joseph  Smiths  fødested  i 
Sharon,  Windsor  County,  Vermont.  Det  er  en  imponerende 
marmorsøjle,  der  er  38M>  fod  høj,  en  fod  for  hvert  år  af  profe- 
tens liv.  På  toppen  af  Cumorah  høj  i  det  vestlige  New  York  er 
et  andet  imponerende  monument.  Ovenpå  en  granitsøjle  er  der 
en  statue  i  legemsstørrelse  af  Moroni,  det  opstandne  væsen,  som 
overleverede  Mormons  Bogs  plader  til  Joseph  Smith. 

Steder  af  historisk  interesse  er  ligeledes  blevet  passende 
markeret.  Et  af  de  skønneste  af  disse  monumenter  står  på  den 
gamle  pioner-kirkegård  i  Winter  Quarters  i  Nebraska.  Det  blev 
rejst  til  minde  om  de  tusinder,  der  døde  under  den  påtvungne 
vandring  over  sletterne. 

På  State  Capitols  (regeringsbygningen)  areal  i  Salt  Lake  City 
har  Utahs  borgere  rejst  et  inspirerende  monument  til  minde  om 
mormon-bataillonen.  Og  på  det  sted,  hvor  Brigham  Young  først 
skuede  ud  over  Saltsødalen,  er  der  blevet  rejst  et  andet  mindes- 
mærke for  vestens  pionerer. 

Mændene  og  kvinderne  fra  den  pionertid  er  ikke  mere.  Forbi 
er  de  tvungne  vinter-marchers  dage,  brændte  hjem  og  ødelagte 
templer,  ensomme  grave  på  prærien.  Et  andet  slægtled  er  kom- 
met, for  hvem. disse  prøver  kun    er    ord    af  historisk  interesse. 

Men  denne  generation  har  også  sine  problemer.  Der  har  aldrig 
været  større  trang  til  religion.  Mennesker  og  nationer  har  al- 
drig været  mere  ynkeligt  blottet  for  kristendommens  principper 
i  deres  livsførelse. 

Og  nu  som  aldrig  før  prøver  Jesu  Kristi  Kirke  af  Sidste  Dages 
Hellige  på  at  møde  denne  udfordring  og  denne  gunstige  lejlig- 
hed. Den  har  aldrig  haft  andet  end  ét  formål,  og  den  forsøger 
nu  at  forfølge  det  formål  stærkere  end  nogensinde  før  i  sin 
historie.  Dette  formål  er  at  bibringe  mænd  og  kvinder  kund- 
skab om  den  evige  sandhed,  at  Jesus  Kristus  er  verdens  Frelser 
og  Forløser,  og  en  erkendelse  af,  at  kun  gennem  kultiveringen 
af  tro,  som  virkelig  giver  sig  udslag  i  gode  gerninger,  kan  men- 
nesker og  nationer  glæde  sig  i  freden. 


GUDS    SØN 


I  denne  juletid  vil  de  trofaste  sidste  dages  helliges  hjerter  være 
vendt  mod  Jesus  Kristus  og  Joseph  Smith. 

Den  25.  december  er  den  traditionelt  anerkendte  dag,  da  Guds  Søn 
blev  født  i  denne  verden.  Den  23.  december  1805  er  profeten  Joseph 
Smiths  fødselsdag. 

Vi  tilbeder  Kristus  som  Guds  virkelige  Søn.  Vi  ærer  Joseph  Smith, 
fordi  han  gengav  Kristus  og  Hans  love  til  verden  i  disse  dage. 

Uden  Kristus  ville  der  ikke  være  nogen  frelse.  Uden  profeterne  til 
at  åbenbare  frelsens  love  ville  mennesket  ikke  være  i  stand  til  at  leve 
således,  at  de  kunne  vinde  denne  rige  belønning. 

„Og  endvidere  siger  jeg  jer,"  forkyndte  en  engel  til  Kong  Benja- 
min, „at  der  ikke  skal  gives  noget  andet  navn,  ej  heller  nogen  anden 
vej  eller  middel,  hvorved  frelse  kan  komme  til  menneskenes  børn, 
uden  i  og  ved  Kristi,  Herren,  den  Almægtiges  navn. 

Frelse  var  og  er  og  skal  komme  i  og  ved  Kristi,  Herren,  den 

Almægtiges,  forsonende  blod." 

Kristus  er  alle  tings  absolutte  midtpunkt,  „vor  tros  Apostel  og  Høj- 
præst", Messias,  den  Enbårne,  Guds  virkelige  Søn.  Han  kom  til  ver- 
den for  at  frelse  os  fra  den  fysiske  og  åndelige  død,  som  var  bragt 
til  os  gennem  Syndefaldet. 

Hans  forsoningsoffer  frelser  alle  mennesker  fra  graven.  Opstan- 
delsen er  en  gave.  Døden  er  alle  menneskers  naturlige  arv  fra  Adam. 
Udødelighed  er  Sønnens  gave  til  alle  mennesker. 

Hans  forsoningsoffer  tilbyder  alle  mennesker  evigt  eller  åndeligt 
liv,  det  vil  sige  et  liv  i  Faderens  og  Sønnens  nærhed.  Dette  evige  liv, 
denne  frelse  må  vi  gøre  os  fortjent  til  ved  at  adlyde  evangeliets  love 
og  ordinancer.  Det  er  langt  større  end  opstandelsens  gave,  stor  som 
denne  gave  er. 

Uden  kendskab  til  de  love,  som  hører  til  det  evige  liv,  kan  menne- 
sket ikke  opnå  dette  det  største  af  alle  mål.    Herfra  kommer  åbenba- 

ring,    herfra    profeterne,    herfra    åndens    gaver,    herfra    blev    Joseph 
Smith  sendt  for  at  åbne  denne  sidste  uddeling. 

Joseph  Smith  åbenbarede  naturen  af  det  væsen,  som  Kristus  er. 
Han  gengav  til  jorden  de  love,  som  udgør  fylden  af  Kristi  evangelium. 
Han  var  det  største  vidne  om  Kristus,  den  første  åbenbarer  af  frel- 
sens lærdomme,  som  har  været  på  jorden,  siden  Kristus  selv  udførte 
disse  ting. 

Der  er  blevet  undervist  om  Kristus  og  hans  love  i  enhver  uddeling. 
Altid  har  vidnesbyrdet  været  det  samme.  Altid  har  det  været  den 
samme  frelsens  plan.  Der  har  aldrig  været  nogen  forandring  i  en 
evig  lov.  Menneskene  har  modtaget  så  stor  en  del  af  lovene,  som  de 
har  været  i  stand  til  at  efterleve,  men  de  frelsende  sandheder  har 
aldrig  forandret  sig. 

Og  altid  er  denne  kundskab  kommet  til  menneskene  gennem  pro- 
feter, udvalgte  mænd,  mænd,  som  ved  hjælp  af  åndelig  begavelse  har 
været  kvalificeret  til  at  have  samkvem  med  Gud,  og  til  at  nedkalde 
himlens  velsignelser  over  sig  selv  og  deres  medmennesker. 

Adam  lærte  sine  børn  kendskab  til  Kristus.  Enok,  Noa,  Abraham, 
Moses  og  alle  profeterne  var  vidner  om  ham.  I  sandhed,  selve  natur- 
ren af  det  profetiske  kald  er  at  stå  som  vidne  om  Kristus  og  de  frel- 
sens love,  som  er  i  Kristus. 

Joseph  Smith  er  den  profet,  kaldet  fra  evigheden,  som  skal  stå  i 
spidsen  for  denne  uddeling  og  åbenbare  til  verden,  for  sidste  gang, 
kundskaben  om  Gud  og  frelsen. 

Profeter  er  store  i  samme  forhold,  hvori  de  vidner  om  Kristus  og 
åbenbarer  hans  love.  Det  ser  man  af  denne  inspirerede  erklæring 
om  Joseph  Smiths  stilling  i  den  evige  plan: 

„Joseph  Smith,  Herrens  Profet  og  Seer,  har  gjort  mere,  med  und- 
tagelse af  Jesus  selv,  for  menneskenes  frelse  i  denne  verden,  end 
noget  andet  menneske,  der  nogensinde  har  levet." 

Bør  ikke  alle  sidste  dages  helliges  hjerter  være  vendt  mod  disse 
ting  i  denne  juletid,  og  også  til  alle  andre  tider? 

Uddrag  fra  Deseret  News. 


Tiende-opgørelse . 


Tiendebøgerne  gøres  op  ved  slutningen  af  hvert  år.  Hvert  medlem 
bliver  af  sin  grensforstander  opfordret  til  at  stemme  sin  tiende-konto 
af.  Trofaste  sidste  dages  hellige  tager  imod  denne  opfordring  og  går 
til  deres  grensforstander  for  at  kontrollere  ideres  økonomiske  forplig- 
telser overfor  Herren. 

Der  er  stadig  nogle,  som  i  deres  sind  har  det  spørgsmål,  hvad 
tiende  er,  og  hvorvidt  folk  skal  betale  tiende  eller  ej. 

Brigham  Young  besvarede  disse  spørgsmål  på  en  ligefrem  måde. 
Her  er  nogle  af  hans  udtalelser: 

„Folk  bliver  ikke  tvunget  til  at  betale  deres  tiende.   De  gør,  som  det 

passer  dem  selv  i  den  henseende.  Det  er  pålagt  dem  som  en  pligtsag 
mellem  dem  selv  og  deres  Gud.  Vi  beder  ingen  om  at  betale  tiende, 
medmindre  de  selv  ønsker  at  gøre  det.  Men  hvis  du  har  i  sinde  at 
betale  tiende,  så  gør  det  som  et  ærligt  menneske. 

Nogle  beklager  sig  over,  at  de  bliver  beskattet  ved  at  betale  tiende. 
Vi  beder  ikke  om  tiende  af  noget  menneske.  I  denne  retning  er  vi 
lige  så  uafhængige,  som  Herren  er.  Man  siger,  at  vi  udelukker  folk 
af  kirken,  hvis  de  ikke  betaler  tiende.  Vi  har  aldrig  gjort  det,  men 
de  burde  blive  det.    Gud  ønsker  ikke  fællesskab  med  dem. 

Tiendeloven  er  en  evig  lov.  Den  almægtige  Gud  har  aldrig  haft  sit 
rige  på  jorden,  uden  at  tiendeloven  har  været  hos  hans  folk,  og  han 
vil  aldrig  have  det.  Det  er  en  evig  lov,  som  Gud  har  indstiftet  til 
gavn  for  menneskeheden,  til  dens  frelse  og  ophøjelse.  Denne  lov  fin- 
des i  præstedømmet,  men  vi  ønsker  ikke,  at  nogen  skal  tage  hensyn 
til  den,  medmindre  de  selv  er  villige  til  at  gøre  det.  Hvis  vi  lever 
vor  religion,  vil  vi  være  villige  til  at  betale  tiende. 

Her  er  et  væsen  —  et  menneske  —  som  Gud  har  skabt,  organiseret, 
formet  og  dannet  —  hver  lille  del  af  mit  legeme  fra  top  til  tå  er 
blevet  skabt  af  min  Fader  i  Himlen,  og  Han  fordrer  kun  en  tiendedel 
af  min  hjerne,  mit  hjerte,  mine  nerver,  mine  muskler,  mine  sener, 
mine  knogler,  ja,  af  hele  mit  legeme,  for  at  der  kan  bygges  templer, 
for  at  kirken  kan  gå  fremad,  for  at  missionærerne  og  deres  familier 
kan  blive  forsørget,  for  at  vi  kan  hjælpe  de  fattige,  de  gamle,  de  halte, 
de  blinde,  og  for  at  vi  kan  samle  søskende  fra  alle  nationer,  og  tage 
os  af  dem,  efter  at  de  er  blevet  samlet. 

Han  har  sagt:  „Min  søn,  bidrag  med  en  tiendedel  af  din  ejendom 
til  det  gode  og  nyttige  arbejde  at  tage  dig  af  dine  medmennesker,  at 
prædike  evangeliet,  og  at  bringe  folk  til  Guds  rige.  Læg  dine  planer, 
så  du  kan  tage  dig  af  dem,  som  ikke  kan  sørge  for  sig  selv.  Planlæg 
arbejdet  for  dem,  som  er  i  stand  til  at  arbejde." 

Det  er  ikke  min  sag  at  stå  op  og  sige,  at  jeg  kan  give  til  Herren, 
for  i  virkeligheden  har  jeg  intet  at  give.  Det  ser  ud,  som  om  jeg  har 
noget.  Hvorfor?  Fordi  Herren  har  sat  mig  i  stand  til  at  have  frem- 
gang, og  har  velsignet  mit  arbejde  med  at  samle  de  ting,  som  jeg 
ønskede  at  få,  og  som  er  begrænset  ejendom.  Vi  er  ikke  vor  egen.  Vi 
er  købt  for  en  bestemt  pris.   Vi  er  Herrens. 

Vor  tid,  vore  talenter,  vort  guld  og  sølv,  vor  hvede  og  vort  mel,  vort 
kvæg,  og  alt  hvad  der  er  på  jorden,  og  som  vi  kan  tage  i  besiddelse, 
er  Herrens,  og  han  forlanger  kun  en  tiendedal  af  dette,  for  at  kunne 
bygge  sit  rige  op  på  jorden.  Enten  vi  har  lidt  eller  meget,  bør  vi 
betale  en  tiendedel  i  tiende."  — 

Ingen  af  evangeliets  principper  er  blevet  lært  os  med  større  tyde- 
lighed end  tiendeloven.  Den  er  blevet  lært  os  som  en  lov.  Den  ved- 
rører alle,  som  har  en  indtægt. 

Hvis  vi  har  været  efterladende  i  fortiden,  så  lad  os  beslutte  os  til 
i  fremtiden  at  adlyde  denne  og  alle  andre  guddommelige  love. 

Uddrag  fra  Deseret  News. 

Hæderlig  afløst. 


Præsident  Theral  R.  Nielsen  blev  hæ- 
derlig afløst  fra  sit  arbejde  som  2.  rådgi- 
ver i  den  Danske  missions  præsidentskab 
i  forbindelse  med  Odense  konferencen  søn- 
dag den  28.  oktober  1951. 

Præsident  Nielsen  har  arbejdet  i  Mis- 
sionspræsidentskabet  siden  29.  april  1951 
og  har  tilbragt  størstedelen  af  tiden  ude  i 
missionen  og  har  virket  og  arbejdet  sam- 
men med  alle  missionærerne.  Han  har  ved 
personlige  samtaler  med  hver  enkelt  af 
dem  og  under  missionærmøder  instrueret 
dem,  hjulpet  dem  og  ansporet  dem  til 
mere  effektive  arbejdsmetoder  i  deres 
missionærarbejde. 
Vi  siger  præsident  Nielsen  tak,  ikke  alene  for  de  sidste  6  måneder, 
men  for  de  21,!«  år  han  har  virket  i  den  danske  mission.  Han  har  ar- 
bejdet i  Kolding,  Nyborg,  Odense  og  København,  og  inden  han  blev 
beskikket  til  rådgiver  i  Missionspræsidentskabet,  arbejdede  han  i 
længere  tid  som  distriktspræsident  i  Odense  distrikt. 

Vi   ønsker  præsrdent  Nielsen  god   rejse   og  Guds   rigeste  velsignel- 
ser i  fremtiden. 

Edward  H.  Sørensen, 
mission  spræsident. 


Indsat. 


Under  Odense  distriktskonference  den 
28.  oktober  1951  blev  William  Moroni 
Hansen  indsat  som  2.  rådgiver  i  den  Dan- 
ske missions  præsidentskab. 

Præsident  Hansens   fader    og  moder    var 
danske,  og  han  blev  selv  født  den  28.  juni 
1879   på  øen   Hven   i   Sverige,   da   hans   for- 
ældre var  på  besøg  der.    Da  han   var  4   år 
gammel,   rejste  han   sammen   med   sine   for- 
ældre   og    tre   søskende   til   Amerika,    hvor 
de  bosatte   sig  i   Logan,  Utah.    Da  han   var 
knap    18   år   gammel,   blev   han    kaldet   som 
missionær    til    de    sydlige    stater.      I    1907 
flyttede    han     til   St.   Anthony,   Idaho,  hvor 
han    stadig    har    sit    hjem.    I    1942    udførte 
han   en   mission   i   de   nordlige   stater,   og  efter   seks  måneders   forløb 
sluttede  hans  hustru  sig  til  ham  og  udførte  en  mission  sammen  med 
ham. 

Præsident   Hansen   er  højpræst   i   Kirken   og  har   altid   været   aktiv 

og  haft  mange   stillinger  i   hjælpeorganisationerne,  både   i   wards   og 
stakes. 

Vi  ønsker  præsident  Hansen  til  lykke  i  hans  nye  stilling  og  beder 
vor  himmelske  Fader  velsigne  ham  i  dette  store  arbejde. 

Edward  H.  Sørensen, 
missionspræsident. 

JULEAFTEN 

Af  Anton  Welde. 

Det  var  i  skumringen. 

Kirkeklokkerne  havde  allerede  sendt  deres  malmtoner  ud  over 
byen  med  budskab  om  årets  store  højtid.  Kornnegene  var  rejst  om- 
kring i  gårdene  for  de  små,  kvidrende  julegæster,  og  sneen  faldt  i 
store,  bløde  fnug,  der  lagde  sig  dæmpende  over  enhver  farve  og  lyd. 

Hos  købmanden  var  der  stopfuldt  af  folk.  Omkring  disken  stod  en 
ventende  skare,  der  trængte  sig  frem,  som  de  bedst  kunne.  Lodder- 
ne klang  i  vægtskålene,  varer  pakkedes  ind,  og  en  efter  en  gik  kun- 
derne deres  vej  med  ønsket  om  „Glædelig  jul". 

Lampen  var  allerede  tændt.  Ved  døren  havde  der  dannet  sig  en 
vandpyt  af  den  smeltende  sne,  som  de  indtrædende  regelmæssigt 
rystede  af  sig  indenfor  døren.  Og  ved  siden  af  denne  vandpyt  stod 
en  lille  fyr  med  den  ene  hånd  støttet  mod  en  stor  tovrulle  og  så  sig 
omkring  med  to  store,  brune  øjne. 

Han  havde  stået  på  den  samme  plet  i  over  en  time  og  ventede  på, 
at  de  andre  skulle  gå  deres  vej.  Og  for  hvert  nyt  ansigt,  som  duk- 
kede ind  gennem  døren,  stak  han  sin  højre  knyttede  næve  længere 
ned  i  bukselommen. 

Ned  i  nakken  havde  han  en  stor,  grå  skindhue,  altfor  stor  til  det 
lille  hovede.  Foran  huekanten  lå  en  tyk  hårtot  frem  over  panden, 
klistret  samimen  til  en  våd  masse.  Neden  for  den  ene  albu,  tværs  over 
armen,  var  der  et  stort  hul,  og  indenfor  dette  sås  en  rødstribet  un- 
dertrøje. 

Men  de  brune  øjne  fulgte  godt  med  i,  hvad  der  foregik  omkring. 
Når  en  ny  kasse  blev  båret  ind  fra  pakhuset  og  slået  op  på  disken, 
da  rettede  han  sig  op  på  tåspidserne  for  rigtig  at  nyde  det  under- 
fulde syn.  Og  medens  kasser  tømtes  og  pakker  fyldtes,  stod  han  så 
spændt  f  or  at  få  et  glimt  af  alt  det  dejlige,  som  i  dag  spredtes  ud 
over  byen. 

Men  een  ting  tog  hans  tanker  fangen  fremfor  alt  det  øvrige:  et 
rødtærnet  tørklæde,  som  hang  ned  fra  en  hylde.  Over  hundrede 
gange  havde  han  med  øjnene  fulgt  den  mørkerøde  bort  fra  hylden 
og  ned  i  frynserne,  og  hver  gang  havde  han  i  indbildningen  set, 
hvor  forbavsende  godt  det  ville  tage  sig  ud  om  hans  egen  hals,  når 
han  sad  ved  ovnen  derhjemme. 

Der  foregik  en  kamp  derinde  i  hans  lille  hjerte,  hver  gang  de  fri- 
stende farver  faldt  ham  i  øjnene.  Thi  da  han  gik  hjemmefra,  var  det 
med  det  forsæt,  at  han  skulle  gøre  sin  moder  en  stor  overraskelse. 

Han  havde  penge,  og  hun  vidste  det  ikke.  Han  havde  tjent  dem 
dagen  før  ved  at  løbe  et  ærinde,  og  da  havde  han  undfanget  sin 
plan.  I  dagens  løb  havde  han  været  så  lykkelig  ved  tanken  om,  at 
han  skulle  komme  hjem  med  mindst  eet  lys  og  så  en  pose  med  lidt 
sukkergodt  og  chokolade. 

Thi  ingen  af  delene  havde  de  hjemme.  Rigtignok  havde  de  en 
gammel  lampe  uden  glas,  men  den  lyste  så  lidt  og  røg  så  forfærde- 
lig, og  chokolade  havde  de  ikke  smagt  længe. 

Han  vidste,  at  hun  ville  blive  glad.  Hun  var  på  arbejde,  men  om 
lidt  skulle  hun  komme  hjem  og  have  mælk  med  sig  i  den  gamle 
blikspand.  Før  han  gik  hjemmefra,  havde  han  sømmet  nogle  aviser 
på  væggen  under  det  lille  spejl.  Satte  han  lyset  under  dette,  så  ville 
det  tage  sig  så  godt  ud — 

Nej  —  hvor  tørklædet  måtte  være  pænt  på  den  anden  side.  Der 
var  gule  tråde  i  frynserne,  det  så  han  tydeligt.  Han  tog  hånden 
sagte  op  af  lommen.  Ja  —  pengene  var  i  behold;  hvad  mon  det  ville 
koste? 

Men  købte  han  det,  så  blev  der  ingen  kop  chokolade  på  sengen 
julemorgen,  og  ingen  til  moderen  heller.  Og  lyset,  som  skulle  stå 
tændt  under  spejlet,  når  moderen  kom  ind  fra  køkkenet,  det  måtte 
han  da  også  opgive.    Nej  —  det  nyttede  ikke. 

Der  stod  æbler  i  et  glasfad  inden  for  disken,  og  der  var  sukker- 
godter i  de  rødmalede  blikæsker.  Ja,  de  mennesker  kunne  nok 
snakke  og  le,  som  havde  råd  til  sådant  noget. 

Men  nu  begyndte  det  at  tynde  ud  derinde.  Han  gik  hen  til  disken, 
og  lige  for  på  den  anden  side  hang  genstanden  for  hans  beundring. 
Og  nu  så  han,  at  det  også  var  brunstribet.  Alt  det  andet  kom  til  at 
blegne  i  sammenligning,  både  lys  og  chokolade. 

Den  sidste  kunde  pakkede  sammen.  Men  atter  åbnedes  døren,  og 
en  ung  mand  kom  ind  med  en  stor  håndkuffert.  Han  rystede  huen, 
så  sneen  føg  omkring,  idet  han  hilste. 

„Nå,  kommer  du  endelig,"  sagde  købmanden,  som  lod  til  at  have 
ventet  ham.    „Jeg  troede  næsten,  at  du  havde  glemt  dagen." 

„Fik  ikke  tid,"  svarede  den  unge  mand  og  satte  kufferten  på  bor- 
det.   „Du  satte  vel  det  til  side,  som  jeg  talte  om?" 

„Javist,"  sagde  købmanden.  „Johan  kan  tage  kufferten  og  gå  ud  i 
pakhuset,  hvor  sagerne  står." 

Johan  tog  kufferten  og  sprang  ud.  Den  unge  mand  satte  sig  på 
disken. 

„Gå  hellere  ind  i  dagligstuen,"  sagde  købmanden,  „så  lukker  jeg 
butikken.    Hvad  skal  du  have?"    Det  sidste  gjaldt  drengen. 

„Hvad  koster  det  der?"  spurgte  han  og  pegede  på  tørklædet. 

Købmanden  tog  det  ned  og  så  på  prissedlen.  „2  kr.,"  sagde  han, 
„skal  du  så  have  det?" 

Drengen  så  på  de  to  mønter,  som  han  holdt  i  hånden,  og  fra  møn- 
terne atter  på  tørklædet. 

„Nå,  har  du  pengene  der?  Lad  os  se!"  Købmanden  lagde  dem  på 
disken.    „Her  er  en  ti-øre  og  en  femogtyve-øre.    Har  du  ikke  flere?" 

„Nej,"  lød  det  næppe  hørligt. 

„Ikke  flere  hjemmefra  heller?" 

„Nej,"  kom  det  hviskende. 

„Så  bliver  der  ikke  noget  af  den  handel;  man  får  ikke  et  tørklæde 
for  35  øre,  kan  du  nok  forstå,"  sagde  købmanden  og  lagde  det  til- 
bage på  plads.    Et  suk  af  skuffelse  gik  over  drengens  ansigt. 

„Se  så,  nu  kan  vi  endelig  lukke.  Eller  skal  du  have  noget  andet 
for  dine  penge?" 

Drengen  så  frygtsomt  op,  før  han  svarede,  og  da  så  lavt,  at  den 
unge  mand  ikke  kunne  høre  det: 

„Bliver  der  meget  chokolade  og  lys  for  de  penge?" 

„Ha,  ha,  ha,"  lo  købmanden  og  så  på  manden  bag  disken.  „Nej, 
der  bliver  ikke  meget  alf  hver  slags.  Vi  har  ikke  andre  lys  end  krone- 
lys,  og  for  dem  tager  vi  35  øre  for  stykket  —  enkeltvis." 

„Bliver  der  så  ingen  chokolade?" 

„Ikke  en  smule  for  det,  som  bliver  tilovers  af  de  penge.  Skal  det 
så  være  et  lys?" 

„Ja,"  kom  det  sagte,  og  der  var  ligesom  noget,  der  dirrede  i  røsten. 
Derpå  vendte  han  sig  til  siden  og  strøg  sig  med  det  ene  trøjeærme 
over  ansigtet. 

Han  fik  lyset,  trak  huen  ned  over  panden  og  vendte  sig  for  at  gå. 

„Nej,  det  går  ikke,  min  dreng,"  sagde  den  unge  mand,  idet  han 
sprang  ned  fra  disken  og  stillede  sig  foran  ham.  „Blev  du  sendt 
hjemmefra  med  35  øre  for  at  købe  dig  et  tørklæde?    Svar  ærligt!" 

„Nej,"  svarede  han  med  alle  ti  fingre  omkring  lyset. 

„Hvad  skulle  du  så  bruge  pengene  til?  Bad  mor  dig  købe  lys  og 
chokolade?" 

„Nej,  hun  vidste  intet  om  pengene." 

„Var  det  dine  egne  da?" 

„Ja,"  sagde  han  med  et  kast  med  hovedet.    „Og  flere  har  jeg  ikke." 

„Ja  så."  Den  unge  mand  stod  en  stund  og  grundede.  „Og  nu  bli- 
ver der  ingen  chokolade  til  mor?  Og  heller  ikke  til  dig,  kan  jeg 
tænke." 

Drengens  øjne  fik  en  fugtig  glans,  og  med  en  rask  vending  søgte 
han  at  smutte  forbi. 

„Kufferten  står  i  gangen?"  meldte  Johan,  idet  han  åbnede  døren 
lidt. 

„Så  lukker  vi!"  sagde  købmanden,  idet  klappen  over  disken  faldt 
i  igen. 

„Nej,  det  går  ikke  dette  her,"  gentog  den  unge  mand,  medens  han 
tog  drengen  i  kraven  med  den  ene  hånd  for  at  holde  ham  tilbage. 
„Du  må  over  disken  igen,  Halfdan.  Han  der  må  ikke  gå  hjem  med 
våde  øjne  på  en  aften  som  denne." 

„Der  blev  mange  at  hjælpe,  hvis  man  skulle  tage  sig  af  sådant," 
svarede  købmanden  med  et  ligegyldigt  skuldertrak. 

„Ja,  men  når  man  snubler  over  elendigheden,  så  bliver  det  noget 
andet,"  sagde  den  unge  mand  med  et  mørkt  blik.  „Kan  vi  være 
glade  i  aften,  når  vi  sidder  i  vore  lyse  stuer  med  mad  og  drikke  i 
overflod  og  ved,  at  der  i  en  stue  —  lige  i  nabolaget  —  sidder  io 
stakler  med  røde  øjne  og  sørgmodige  tanker?" 

„Bedst  var  det  jo,  om  man  kunne  hjælpe  alle,"  henkastede  køb- 
manden med  et  blik  rundt  på  hylderne. 

„Det  klarer  hverken  du  eller  jeg,"  kom  svaret  lidt  hvast,  „men 
her  gælder  det  kun  et  simpelt  tørklæde  og  en  smule  chokolade.  For 
3  kroner  eller  så  omtrent,  kan  vi  skaffe  lidt  glæde  til  to  mennesker, 
som  ikke  bor  på  solsiden.  Det  er  en  billig  pris  for  den  vare.  Over 
disken  igen;  jeg  betaler." 

Drengen  stod  og  stirrede  på  ham  imed  store,  forundrede  øjne.  Han 
forstod  ikke  det  hele,  men  det  hørte  han,  at  her  var  en,  der  talte 
hans  sag.  Og  da  tørklædet  blev  taget  ned  fra  hylden  og  pakket  ind, 
gled  et  stort,  lykkeligt  smil  over  hans  ansigt. 

„Dette  tilhører  dig,"  sagde  den  unge  mand  og  leverede  ham  de  ro 
pakker.  „Har  du  sukker?  Ja  - —  ja,  så  er  alt  i  orden.  Nej  —  tak  ikke 
mere  —  sæt  huen  på.  Du  kan  betragte  dette  som  et  lån,  og  hvis  du 
en  gang  med  tiden  bliver  en  mand,  som  ejer  noget,  og  du  så  træffer 
en  fattig  dreng  eller  pige,  så  kan  du  betale  gælden  til  dem.  Glæde- 
lig jul!" 

Som  en  raket  fo'r  drengen  .ud  gennem  døren,  tumlede  over  kuffer- 
ten, rejste  sig  op  med  jublende  latter  og  sprang  i  lange  hop  gennem 
snedriverne.  — 


|   EFTERARSKONFERENCERNE  j 

Esbjerg  distrikt,  den  20.— 22.  oktober  1951. 

Emne  for  konferencen:  „Ikke  enhver,  som  siger  til  mig:  Herre, 
Herre!  skal  komme  ind  i  himmeriges  rige,  men  den,  der  gør  min  fa- 
ders vilje,  isom  er  i  himlene".  (Matth.  7:21). 

Lørdag  aften  den  20.  oktober  blev  distriktskonferencen  i  Esbjerg 
indledt  med  en  godt  besøgt  og  fint  fremført  koncert.  Programmet 
vekslede  med  korsange,  soloer,  en  kvartet,  en  .missionærkvartet  og  to 
fine  klaversoloer.  Missionspræsident  Edward  H.  Sørensen  talte  kort 
til  forsamlingen.  Igennem  hele  det  fremførte  program  tolkedes  em- 
net for  konferencen  på  en  smuk  måde  for  de  ialt  ca.  120,  som  var 
kommet  tilstede.  Koret  var  under  ledelse  af  ældste  R.  K.  Higginsen 
og  med  ældste  Tb.  Skabelund  som  pianist. 

Søndag  morgen  kl.  8,30  afholdt  præstedømmet  og  Kvindelig  hjæl- 
peforening et  møde  om  velfærdsarbejdet.  En  del  af  de  beklædnings- 
genstande, som  de  Kvindelige  hjælpeforeninger  i  distriktet  havde  for- 
arbejdet   til   velfærdsplanen,    blev   fremvist    af   præsidentinden,    str. 

Minnie  B.  Sørensen,  som  også  talte  om  velfærdsarbejdet  og  dets  be- 
tydning. Missionspræsident  Edward  H.  Sørensen  talte  ligeledes  om 
velfærdsplanen  både  herhjemme  og  i  Amerika,  og  om  det  store  ar- 
bejde, medlemmerne  udfører  i  deres  fritid.  Præsident  Ejnar  Nielsen, 
1.  rådgiver  i  den  danske  missions  præsidentskab,  omtalte  ting,  som 
præstedømmet  kunne  udrette  til  fordel  for  velfærdsplanen,  som  f.  eks. 
havearbejde  m.  m.  Ind  imellem  talerne  sang  Kvindelig  hjælpefor- 
enings  kor  under  ledelse  af  missionær  Aliee  Fay  Rasmussen.  Til- 
stede GO. 

Ved  søndagsskolen,  som  begyndte  kl.  10,  var  alle  søndagsskolens 
klasser  repræsenteret  med  taler,  sange  eller  musik.  Det  var  en  glæde 
at  se  og  høre  de  mindste,  der  stod  frem  med  frimodighed  for  ;it 
fremføre  deres  opgaver.  Også  Kolding  og  Fredericia  søndagsskoler 
var  repræsenteret.  Efter  programmet  blev  tiden  overgivet  til  mis- 
sionspræsident Edward  H.  Sørensen,  som  takkede  de  forskellige  del- 
tagere for  det,  de  havde  udfort,  og  derefter  talte  str.  Minnie  B.  Sø- 
rensen over  emnet:  „Hvor  mange  mennesker  vil  gøre  Guds  vilje?" 
Derefter  fik  så  mange  missionærer,  som  tiden  tillod,  anledning  til  at 
holde  en  kort  tale  over  konferencens  emne.    Tilstede:    115. 

Kl.  14,30  afholdtes  nadver-  og  vidnesbyrdmode.  Efter  håndspå- 
læggelse af  en  ny  broder,  som  lige  forinden  var  blevet  døbt,  blev 
kirkens  autoriteter  opretholdt.  Efter  nadveren  talte  missionspræsi- 
dent Edward  H.  Sorensen  om  br.  Marius  Mogensen,  Kolding,  som 
lige  var  død,  og  om  denne  broders  store  vidnesbyrd  om  Mormons 
Bogs  sandhed.  Tiden  blev  derefter  overgivet  til  søskende,  som  her 
havde  lejlighed  til  at  bære  deres  vidnesbyrd.  Også  i  dette  møde 
sang  Kvindelig  hjælpeforenings  kor.    Tilstede:    75. 

Umiddelbart  efter  dette  møde  blev  der  afholdt  et  lille  møde  an- 
gående genealogisk  arbejde  under  ledelse  af  præsident  Ejnar  Nielsen, 
som  har  ledelsen  af  det  genealogiske  arbejde  i  missionen.  Mødet  for- 
mede sig  som  et  spørgemode,  og  man  havde  her  lejlighed  til  at  få 
besked  på  spørgsmål  angående  dette  meget  vigtige  arbejde,  som  på- 
hviler alle  medlemmer. 

Aftenmødet  begyndte  kl.  19,00,  og  blev,  ligesom  alle  de  foregående 
moder,  et  møde,  som  længe  vil  blive  husket  af  alle,  som  overværede 
det. 

Aftenens  første  taler  var  distriktspræsident  Allen  R.  Mickeisen, 
s'om  talte  om,  hvor  vigtigt  det  er,  at  man  forstår  sit  ansvar  som  med- 
lem af  kirken.  Derefter  blev  der  lejlighed  til  at  høre  fra  missionens 
præsidentskab.  Forst  talte  2.  rådgiver,  præsident  Theral  R.  Nielsen, 
om  konferencens  emne;  derefter  talte  1.  rådgiver,  præsident  Ejnar 
Nielsen,  om  dåben,  om  præstedømmets  magt,  og  om  stedfortrædende 
arbejde,  som  udføres  i  templerne.  Tilsidst  talte  missionspræsident 
Edward  H.  Sørensen  om  konferencens  emne,  og  om,  hvorledes  men- 
neskene kan  inddeles  i  to  grupper,  nemlig  de,  der  vil  høre  Guds 
ord  og  gøre  derefter,  og  de,  der  ikke  vil.  Præsident  Sorensen  talte 
ligeledes   om   stedfortrædende    arbejde    og    indskærpede     vigtigheden 

heraf.  Også  et  par  af  koncertens  numre  blev  der  anledning  til  at 
høre  denne  aften. 

Tilsidst  takkede  distriktspræsident  Allen  R.  Mickeisen  alle,  som 
havde  været  tilstede  ved  konferencens  møder.  Tilstede  ved  aftenmo- 
det:   103. 

Alle  konferencens  møder  var  under  præsidium  af  missionspræsi- 
dent  Edward  H.  Sørensen  og  under  ledelse  af  distriktspræsident 
Allen  R.  Mickeisen. 

Mandag  aften  afholdt  Kvindelig  hjælpeforening  en  vellykket  bazar 
med  salg  af  en  hel  del  fint  forarbejdede  håndarbejder  og  med  salg 
af  forfriskninger.  G.  P. 

Odense  distrikt,  27.,  28.  og  29.  oktober. 

Odense  distrikt  havde  den  glæde  at  kunne  indlede  konferencen 
med  et  dåbsmøde,  som  fandt  sted  på  Nyborg  strand  lørdag  eftermid- 
dag og  havde  et  meget  smukt  forløb.  Ni  nye  medlemmer  blev  ind- 
lemmet i  kirken. 

Samme  dags  aften  afholdtes  koncert,  programmet  var  over  konfe- 
rencens emne:  „Ikke  enhver,  som  siger  til  mig:  Herre,  Herre,  skal 
komme  ind  i  himmeriges  rige,  men  den,  der  gør  min  faders  vilje, 
som  er  i  himlene".  (Matt.  7:21). 

Koret,  under  ledelse  af  missionær  Paul  Hansen  og  med  missionær 
Harold  A.  Larsen  som  pianist,  sang  en  række  smukke  sange,  af- 
vekslende med  musik  og  sangnumre  ved  missionærer,  medlemmer  og 
venner.  Præsident  Ejnar  Nielsen  gav  nogle  gode  ord  til  forsamlin- 
gen og  takkede  de  deltagende  for  den  smukke  måde,  evangeliet  var 
blevet  fortolket  på  i  sang  og  musik.  Det  var  en  glæde  at  konstatere, 
at  salen  blev  fyldt  til  sidste  plads.    Tilstede:    175. 

Søndagen  begyndte  kl.  8,30  med  et  fælles  velfærdsmøde  for  Præ- 
stedømmet og  Kvindelig  hjælpeforening.  Mødet  indledtes  med  sang 
af  Kvindelig  hjælpeforenings  kor,  hvorefter  præsidentinde  Minnie  B. 
Sørensen  fortalte  levende  og  interessant  om  arbejdet  og  om  det,  der 
var  nået  i  Velfærdsplanen.  Præsident  Ejnar  Nielsen  talte  om  præ- 
stedømmets ansvar  og  arbejde  for  Velfærdsplanen.    Tilstede:    63. 

Ved  søndagsskolen  kl.  10  var  tiden  først  overgivet  til  ungdommen 
og  børnene,  en  række  korte  taler  og  oplæsninger  belyste  det,  der  var 
lært  og  forstået  i  de  første  unge  år.  Et  børnekor,  dirigeret  af  str. 
Vivi  Raunholt,  sang  nogle  smukke  sange,  hvorefter  tiden  blev  over- 
givet til  missionspræsident  Edward  H.  Sørensen,  der  efter  selv  at 
have  sagt  nogle  opbyggende  ord  kaldte  nogle  missionærer  frem,  så 
disse  fik  lejlighed  til  efter  en  kort  tale  at  bære  deres  vidnesbyrd. 
Tilstede:    105. 

Kl.  14,30  afholdtes  nadver-  og  vidnesbyrdmøde,  hvor  syv  nye  med- 
lemmer fik  håndspålæggelse.  Kirkens  autoriteter  blev  opretholdt. 
Kvindelig  hjælpeforenings  kor  sang,  dirigeret  af  frk.  Bente  Kristian- 
sen. Missionspræsidenten  bød  de  nye  medlemmer  velkommen  og 
bar  sit  vidnesbyrd,  efterfulgt  af  mange  gode  og  kraftige  vidnesbyrd 

fra  kirkens  medlemmer.  En  dejlig  og  fredelig  ånd  var  tilstede,  og 
alle  gik  berigede  derfra.    Tilstede:    85. 

Aftenmødet  kl.  19,30  blev  en  stor  åndelig  oplevelse.  Tiden  blev 
straks  overgivet  til  missionspræsidenten,  som  først  bad  distriktspræ- 
sident  James  O.  Mason  tale  til  forsamlingen.  Ældste  Mason  talte  om 
vor  tids  åbenbaringer  og  om  kirkens  standardværker  i  smukke  og 
tankevækkende  ord.  Derefter  talte  præsident  William  Hansen,  hvis 
gode  og  magtfulde  ord  greb  enhver,  levende  og  frisk  berettede  han 
om  sin  første  tid  som  missionær  og  om  de  kår,  hvorunder  de  den 
gang  arbejdede. 

2.  rådgiver  i  missionspræsidentskabet  Theral  R.  Nielsen  talte  der- 
efter om  glæde  og  renhed,  og  hans  tale  blev  på  grund  af  hans  snar- 
lige hjemrejse  en  afsked  med  Odense  distrikt.  Aftenens  næste  taler 
var  præsident  Ejnar  Nielsen,  hvis  emnevalg  „Søger  og  I  skulle  fin- 
de" ikke  mindst  havde  bud  til  kirkens  undersøgere,  idet  det  var  en 
tilkendegivelse  af  Guds  kærlighed  til  menneskene  og  alles  mulighed 
for  frelse.  Til  slut  holdt  missionspræsident  Edward  H.  Sørensen  en 
vidunderlig  og  inspireret  tale  om  arbejdet  for  de  døde  og  det  sted- 
fortrædende arbejde,  endvidere  om  at  tro  på  vor  tids  profeter  og  om 
undersøgernes  vanskelighed  med  at  forstå  denne  vigtige  del  af  kir- 
kens lærdomme. 

Sangkoret  medvirkede  aftenen  igennem.  Distriktspræsident  James 
O.  Mason  takkede  alle,  som  havde  overværet  konferencens  møder, 
hvorefter  sangkoret  sang  „Fred  kære  sjæl"  med  solo  af  missionær 
Kenneth  I.  Johnson.    Tilstede:    119. 

Alle  konferencens  møder  var  under  præsidium  af  missionspræsi- 
dent Edward  H.  Sørensen  og  under  ledelse  af  distriktspræsident 
James  O.  Mason. 

Mandag  aften  afholdtes  en  vellykket  fest  og  bazar,  hvor  Kvindelig 

hjælpeforenings  mange  smukke  håndarbejder  blev  solgt  og  bortauk- 
tioneret, et  stort  arbejde  var  gået  forud  for  festen  og  blev  belønnet 
med  et  pænt  beløb  i  overskud.  Aftenen  bød  på  forskellig  under- 
holdning, og  man  kunne  købe  dejligt  bagværk  og  forfriskninger,  de 
tilstedeværende  morede  sig  dejligt  over  aftenens  forskellige  arrange- 
menter.   Tilstede  125.  H.  R. 

Kredslærernes  budskab 

Tiende  trosartikel  —  andel  del. 

Vi  tror  at  Zion    vil  blive  grundlagt    på    det   vestlige   fastland 

Amerika. 

Ja,  —  vi  tror,  at  fremtiden  har  store  og  herlige  begivenheder  i 
behold. 

Vi  har  løfte  om  et  forjættet  land  med  en  hovedstad  i  Independence, 
Missouri,  en  Zions  stad,  et  sted  for  de  rene  af  hjertet. 

Ligesom  jøderne,  det  gamle  pagtens  folk,  måtte  vandre  i  ørkenen  i 
40  år  for  at  modnes  og  trænes  i  at  leve  efter  Herrens  lov,  før  de  fik 
lov  at  tage  deres  forjættede  land  i  besiddelse,  således  skal  også  vi, 
som  det  nye  pagtens  folk,  modnes  og  trænes  i  at  leve  efter  alle  Her- 
rens bud  og  love,  herunder  også  den  højere  økonomiske  lov  —  den 
forenede  orden  —  som  jo  skal  praktiseres,  når  Enoks  Zion  skal  kom- 
me ned  og  forenes  med  Zion  på  jorden.  —  Hvornår  dette  skal  ske, 
beror  bl.  a.  på,  hvornår  vi  har  opnået  tilstrækkelig  modenhed.  — 
Se  Lære  og  Pagter  105:  9  og  105:  1,  2. 

Alle  Kirkens  aktiviteter  går  ud  på  at  træne  dens  medlemmer  op 
til  at  kunne  ofre  med  glæde,  at  kunne  leve  op  til  den  højere  lov. 

Tiendeloven  var  kun  en  begyndelse.  —  Nu  stiller  Kirken  langt  flere 
krav.  Den  kræver  vor  medvirken  i  alle  aktiviteter,  den  kræver  af 
vore  midler  til  Kirkens  drift,  og  den  kræver  aktiv  deltagelse  i  Vel- 
fædsplanen. 

Synes  vi,  at  Kirken  kræver  for  meget  af  os,  stiller  for  store  krav, 
—  ja,  så  er  det,  fordi  vi  endnu  ikke  er  modne  til  at  leve  den  forenede 
orden  og  i  Zions  stad,  og  Zion  må  endnu  „vente  en  liden  tid  på  sin 
forløsning." 

Er  kravene  store,  lad  os  så  huske,  at  lønnen  vil  blive  derefter,  for 
det  gamle  ord  står  ved  magt:  At  som  et  menneske  sår,  så  skal  han 
og  høste.  Ejnar  Nielsen. 


„Nyt  fra  hjælpeorganisationerne" 


Kvindelig*  lijælneforeiiiiig' 

Velfærdsarbejdet  i  Aalborg.  Velfærdsplanen  begyndte  i  Aalborg 
for  ca.  fire  år  siden  med  Ingemann  Bendtsen  som  leder.  Der  blev 
afholdt  en  stor  ifest  for  hele  grenen,  hvorved  der  kom  en  del  penge 
ind,    og  så  blev  der  samlet  grøntsager  og  frugt,     som   blev   henkogt. 

Der  blev  købt  en  hel  del  træ  billigt,  som  siden  blev  solgt  tillige  med 
grøntsager,  frugt  og  kartofler,  og  resten  blev  delt  ud  til  de  fattige. 

Men  det  var  noget  nyt,  og  der  var  ikke  rigtig  system  i  det,  fordi 
ingen  forstod  det,  før  missionspræsident  Sørensen  kom  til  Danmark 
i  1949.  Da  blev  velfærdsplanen  organiseret  på  den  rigtige  måde  med 
distriktspræsidenten,  grensforstanderen,  præsidentinden  og  første 
rådgiver  for  Kvindelig  hjælpeforening  samt  præsidenten  for  det 
melkisedekske  og  det  aronske  præstedømme. 


Fra  velfærdsrummet  i  Aalborg. 

Vi  fik  bygget  et  velfærdsrum  med  en  masse  hylder,  og  på  en  be- 
stemt dag  blev  der  indsamlet  brugt  tøj  hos  Kirkens  medlemmer. 

Til  trods  for,  at  ingen  forstod  arbejdet  rigtigt  endnu,  var  der  al- 
ligevel ea.  200  kroner  i  kassen  til  at  begynde  at  arbejde  med,  da  det 
hele  blev  organiseret. 

Derefter  fik  vi  ordre  til  i  Kvindelig  hjælpeforening  at  sy  nyt  tøj 
til  velfærd.  Vi  syede  kjoler  og  pyjamas  og  købte  børneundertøj.  Der 
kom  nyt  tøj  ind  fra  grenene:  Hjørring,  Frederikshavn  og  Brønders- 
lev, og  missionærerne  skrev  hjem  til  Amerika  efter  tøj,  og  der  kom 
mange  pakker,  og  ligeledes  modtog  vi  fra  hovedkontoret  i  Køben- 
havn mange  pakker  tøj  og  fodtøj.  Alt  blev  pakket  op,  og  vi  købte  nye 
papkasser,  hvor  det  blev  lagt  ned  med  møltabletter,  og  alt  blev  talt 
og  skrevet  op,  efterhånden  som  det  var  set  efter  og  gjort  i  stand  af 
Kvindelig  hjælpeforening.  Nu  i  september  1951  har  vi  et  ganske 
pænt  lager  af  nyt  og  brugt  tøj  i  vort  velfærdsrum.  Og  i  år  fik  vi  lidt 
sukker,  så  vi  har  lavet  ca.  35  glas  marmelade.  Arbejdet  går  fremad 
med  iver  og  interesse.  Aalborg  gren. 

Kære  søstre! 
Nu,  da  året  1951  går  på  hæld,  vil  vi  gerne  sige  en  hjertelig  tak  for 

det  storartede  arbejde,  som  alle  søstrene  har  udført  i  det  forløbne 
år;  tak  for  al  den  interesse  og  flid,  hver  enkelt  har  lagt  i  arbejdet! 
Vi  ønsker  Dem  alle  en  god  og  velsignet  julefest  og  et  fredfyldt  og 
lykkebringende  nytår,  med  håbet  om,  at  Kvindelig  hjælpeforening 
må  fortsætte  sin  fremgang  i  1952. 

Kvindelig  hjælpeforenings  hovedbestyrelse. 

Silkeborg:     Også   i   Silkeborg  arbejdes   der   flittigt   på   velfærdsar- 
bejdet.    Her  er  et  billede  af  søstrene  på  et  arbejdsmøde. 


Lørdag  den  15.  september  afholdt  Kvindelig  hjælpeforening  i  Sil- 
keborg en  fest,  specielt  for  de  ældre  søskende.  Efter  en  middag, 
bestående  af  flæskesteg  og  rødkål  og  ris  å  l'amande,  var  der  arrange- 
ret underholdning,  hvor  de  ældre  søskende  selv  tog  del  på  program- 
met, f.  eks.  læste  en  søster  på  82  år  et  digt  op.  Det  var  en  dejlig 
aften.  A.  P. 


Søndagsskolen 


I  denne  måned  vil  vi  som  kristne  mindes  Jesu 
fødsel,  Han,  som  var  det  største  menneske,  der  no- 
^  gensinde  har  gået  på  jorden.  Men  endnu  mere  end 
hans  fødsel  vil  vi  erindre  hans  mission  som  menne- 
skehedens Frelser,  og  det,  at  han  var  den  eneste, 
som  kunne  gøre  det  muligt  for  os  at  modtage  de 
mnage  vidunderlige  velsignelser.  Gennem  sin  fri- 
villige gerning,  som  kronedes  med  hans  eget  offer, 
gjorde  Jesus  Kristus  det  muligt  for  alle  Herrens  børn  at  overvinde 
døden  og  på  betingelse  af  vor  trofasthed  at  modtage  en  ophøjelse  i 
Gud  vor  Faders  Rige. 

Lad  os  i   søndagsskolen,  specielt  i   december  måned,   stræbe   efter 
at  opnå  en  bedre   forståelse    af  storheden    og  vigtigheden    af   Kristi 


384 


mission  og  derved  styrke  vort  vidnesbyrd  og  give  os  et  større  ønske 
om  at  „leve"  evangeliet. 

Vi  i  hovedbestyrelsen  vil  gerne  udtrykke  vore  bedste  ønsker  for 
den  kommende  højtid,  og  må  De  alle  nyde  den  i  den  sande  ånd,  som 
er  meningen  med  den. 

Søndagsskolens  hovedbestyrelse. 


Primary 


Kære  Primary-medarbejdere : 
Atter    fyldes    vore    hjerter    med    glæde,    når    vi 
nærmer    os    den    mest    strålende   højtid     af     alle, 
den  dag,  som  minder  os  om  vor  Frelsers  fødsel. 
Vi  fejrer  Hans  fødsel,  fordi  Han   var  Guds   Søn, 
og   fordi    Han     gav    os     sine    guddommelige    lær- 
domme.   Han  gav   sit  liv,  for  at  hele  menneske- 
heden kunne  opnå  evigt  liv. 
Jesus    erstattede  læresætningen  „Øje  for  øje"    med    den    gyldne 
regel :    „Alt  hvad  du  vil,  at  mennesker  skal  gøre  mod    dig,    skal    du 
gøre  mod   dem."    Hans  læresætning    var    baseret    på    kærlighed    og 
barmhjertighed. 

Som  ledere  for  små  børn  bør  vi  se  ind  i  vore  egne  hjerter  ved 
denne  højtid.  Anvender  vi  altid  denne  læresætning,  når  vi  har  med 
børnene  at  gøre?    Viser  vi  barmhjertighed? 

Fornylig  skulle  en  lærerinde  lære  børnene  om  lektien  „Hjemmet*". 
Som  del  af  lektien  talte  børnene  om  deres  eget  hjem,  skrev  om  det 
og  tegnede  billeder.  En  lille  dreng  nægtede  at  deltage.  Han  blev 
ulydig  og  trodsig.  Han  fik  andre  af  børnene  til  at  opføre  sig  mindre 
pænt. 

Lærerinden  tog  ham  tilside  og  talte  alene  med  ham.  Først  viste 
han  en  fjendtlig  holdning  overfor  hende,  men  til  sidst  fik  hendes 
varme,  venlige  sind  overhånd  over  ham.  Han  brast  i  tårer.  „Jeg  bor 
i  et  telt,"  hulkede  han. 

Han  var  ikke  en  trodsig  dreng,  men  han  havde  følt  sig  trængt  op 
i  et  hjørne. 

Når  vi  ser  på  den  barmhjertighed,  Jesus  Kristus  har  vist  os,  kan 
vi  så  ikke  vise  barmhjertighed  overfor  de  små,  som  har  det  vanske- 
ligt?   Det  var  Jesus,  som  sagde:    „Hvad  I  har  gjort  mod  en  af  disse 

mine  små,  det  har  I  gjort  mod  mig." 

Lad  os  sammen  med  vore  julegaver  også  give  kærlighed  og  barm- 
hjertighed. 

Venlig  hilsen 

Primary-General-bestyrelse, 

Salt  Lake  City. 

(Fra  The  Children's  Friend). 

Må  vi  også  udtrykke  vore  bedste  ønsker  om  en  god  og  glædelig 
jul  for  alle  Primary-medarbejdere  og  for  alle  drenge  og  piger. 

Lad  denne  jul  være  en  strålende  og  lykkelig  dag  for  alle;  men 
lad  dens  glans  komme  fra  Bethlehem-stjerncn,  og  lad  dens  lykke 
findes  i  Jesus  Kristus. 

Primary  hovedbestyrelse. 


Genealogisk  forening. 

Den  nye  hovedbestyrelse  for  Genealogisk  forening  i  den  danske 
mission  har  til  hensigt  at  søge  oprettet  fuldt  organiserede  foreninger 
i  hver  gren  i  missionen. 

Ingen  organisation  i  missionen  er  mere  vigtig  eller  nødvendig  end 
de  øvrige  organisationer,  alle  er  de  af  største  betydning  og  er  led  i 
et  fælles  hele,  som  danner  den  fuldkomne  kirke,  men  den  genealo- 
giske forening  er  ene  om  at  gøre  det  arbejde,  hvoraf  de  dødes  frelse 
afhænger,  og  dette  arbejde  er  så  betydningsfuldt,  at  det  ubetinget 
må  stille  foreningen  på  en  fremragende  plads  indenfor  Kirken. 

I  de  øvrige  organisationer  dygtiggør  man  sig,  for  at  opnå  den  størst 
mulige  fuldkommenhed  i  vort  jordeliv  med  henblik  på  livet  efter 
døden,  og  det  bliver  derfor  et  mere  personligt  iformål,  der  stræbes 
efter,  hvorimod  man  ved  at  udføre  genealogisk  arbejde  helt  og  hol- 
dent ofrer  sig  for  de  hensovede. 

Man  må  tilfulde  forstå  den  store  betydning  dette  arbejde  har,  for  at 
kunne  få  udbytte  af  det,  og  det  er  på  dette  område,  Genealogisk  for- 
ening virker. 

Ved  lektiearbejde  søger  foreningen  at  virke  undervisende  og  belæ- 
rende på  medlemmerne,  så  de  fatter  interesse  for  arbejdet  og  bliver 
i  stand  til  selv  at  kunne  udføre  en  stor  del  af  opgaven,  at  isamle  deres 
?lægtsoptegnelser. 

Når  vi  ser,  hvilket  omfattende  arbejde  vor  Kirke  udfører  på  det 
genealogiske  område,  forstår  vi  måske  bedre,  at  vi  ikke  har  lov  til  at 
være  ligegyldig  indstillet  overfor  samme  arbejde.  Det  har  alt  for 
længe  været  således,  at  genealogiske  møder  gik  man  kun  til  en  gang 
imellem,  når  man  ikke  havde  noget  nyttigere  at  tage  sig  til. 

Det  er  på  dette  punkt  hovedbestyrelsen  ønsker  at  sætte  sine  an- 
strengelser ind,  og  det  er  vort  håb,  at  søskende  vil  støtte  vore  bestræ- 
belser ved  også  at  komme  til  stede  ved  vore  møder,  og  det  vil  da  gå 
op  for  dem,  at  det  genealogiske  arbejde  i  sig  selv  rummer  så  stor 
interesse,  at  enhver  vil  få  fuldt  udbytte  af  den  tid,  der  ofres  på 
genealogi. 

Og  så  slet  ikke  at  forglemme,  at  arbejdet  indenfor  denne  gren  af 
vor  Kirke  indebærer  så  store  velsignelser  for  den  enkelte,  at  ingen 
har  råd  til  at  give  afkald  på  disse  velsignelser. 

Derfor  er  det  vort  mål:  Hver  sidste  dages  hellig  sin  slægtsfor- 
tegnelse! 

Og  vi  nedbeder  Herrens  velsignelse  over  enhver,  som  på  dette 
område  udfører  et  ærligt  arbejde. 

Genealogisk  forenings  hovedbestyrelse. 

Ungdomsforeningen. 

Kundskab  frelser  mennesket;  i  åndeverdenen  kan  intet  menneske 
blive  ophøjet  uden  ved  kundskab.  Derfor  er  det  så  nødvendigt  for 
enhver  af  os  at  studere  og  lære  så  meget,  vi  kan,  om  evangeliets 
evige  principper,  medens  der  endnu  er  tid.  For  vi  ved,  at  „Guds 
herlighed  er  intelligens",  at  intet  menneske  kan  blive  frelst  i  uvi- 
denhed. Ungdommens  år  er  en  dejlig  tid,  hvor  man  kan  lære  at 
forstå  mænd  og  kvinder,  som  de  er,  for  den  vigtigste  ting  i  livet  er 
jo  livet  selv. 

Vi  er  nu  i  den  sidste  måned  af  1951,  julen  står  for  døren,  og  det 
har  i  G.  U.  F.s  hovedbestyrelse  været  vort  mål  at  gøre  alt,  hvad  der 
står  i  vort  magt,  for  at  ungdomsforeningen  kunne  være  et  sted,  hvor 
vore  unge  medlemmer  og  venner  kunne  komme  og  lære  mere  om  det 
sande  evangelium;  vi  har  prøvet  at  vise  dem,  at  tro  er  drivkraften 
i  alle  ting  og  er  en  gave  fra  Gud  til  alle,  som  adlyder  hans  befalinger 
og  lever  efter  dem. 

Vi  takker  Dem  alle  for  samarbejdet  og  ønsker  alle  en  rigtig  glæde- 
lig og  velsignet  jul  med  håbet  om  endnu  større  fremgang  for  G.  U.  F. 
i  1952. 

Ungdomsforeningens  hovedbestyrelse. 


Fra  missionsmarken 


København  distrikt:  Den  4.  november  er  ældste  Alma  D.  Ander- 
sen blevet  kaldet  til  distriktspræsident  over  København  distrikt. 

Aarhus  distrikt:  Den  20.  november  er  ældste  Allyn  R.  Mahoney 
blevet  kaldet  til  distriktspræsident  over  Aarhus  distrikt. 

Horsens:  Lørdag  den  13.  oktober  afholdt  Kvindelig  hjælpefor- 
ening og  grensforstandersikabet  en  lille  fest  for  grenens  ældre  med- 
lemmer. 

Efter  et  par  korte  taler  gik  man  til  det  smukt  pyntede  bord,  og  der 
serveredes  flæskesteg  med  rødkål  og  andre  grøntsager,  og  æblekage. 

Efter  middagen  var  der  forskellig  underholdning,  og  de  16  ind- 
budte gik  alle  hjem  med  følelsen  af  at  have  tilbragt  en  dejlig  aften. 

J.  W.  A. 


387 


Randers:  Bikubepigerne  i  Randers  havde  i  juni  måned  en  lørdag- 
søndagstur til  bikubelederen  Anna  Mortensens  sommerhus,  ea.  42  km 
fra  Randers. 


Pigerne  cyklede  derud,  og  vi  hjalp  hinanden  med  at  lave  mad.  Søn- 
dag formiddag  havde  vi  søndagsskole  ude  i  naturen,  hvor  vi  havde 
en  dejlig  klasse,  og  alle  pigerne  deltog  på  en  eller  anden  måde,  i  det 
nele  taget  en  vidunderlig  tur,  hvor  vi  havde  det  som  en  virkelig 
„sidste  dages  hellig"  familie  skulle  have  det,  med  familiebøn  og  at 
velsigne  maden,  og  hver  eneste  pige  deltog.  Det  var  en  tur,  som  gav 
sammenhold,  og  som  vi  ikke  glemmer.  A.  M. 

Odense:  Lørdag  den  13.  oktober  afholdt  Odense  grens  sangkor 
en  dejlig  fest.  Under  fornøjelige  former  blev  der  serveret  pølser  fra 
„pølsevogn".  Lokalet  var  pyntet  med  efterårsløv  i  varme  og  rige 
farver,  og  levende  lys  forhøjede  stemningen.  Igennem  aftenen  blev 
leget  forskellige  gode  selskabslege,  og  humøret  var  højt  til  det  sidste 
minut.  H.  R. 


Herning:  Lørdag  den  13.  bktober  afholdt  søndagsskolens  børne- 
klasse skovtur.  De  samledes  kl.  14  hos  str.  Hilda  Overgaard,  hvor  der 
blev  serveret  boller  og  chokolade.  Derefter  gik  børnene  ud  til  et 
anlæg,  der  hedder  „Gammel  Kirkegaard",  hvor  de  legede  forskellige 
lege  sammen  med  missionærer  og  lærerinder.  De  blev  atter  samlet 
i  str.  Overgaards  hjem  til  pølser  og  sodavand.  Kl.  17,30  sluttede 
festen.    Tilstede  var  2  missionærer  og  9  medlemmer,  deraf  7  børn. 

E.  D. 


DÅB 


RANDERS : 

3  0.  september: 

Rigmor  Valborg  Frandsen,  døbt 
af  ældste  LeRoy  Walter  Rasmus- 
sen, håndspålæggelse  af  ældste  Al- 
lyn  R.  Mahoney. 


VEJLE : 

3  0.  september: 

Carl  Emil  Hansen,  døbt  af  æld- 
ste LeRoy  Walter  Rasmussen, 
håndspålæggelse  af  ældste  Ho- 
ward E.  Otteson. 

Mary     Lydia    Nathalie    Hansen, 

døbt  af  ældste  LeRoy  Walter  Ras- 
mussen, håndspålæggelse  af  ældste 
Keith  A.  Pedersen. 

AALBORG : 

7.  oktober: 

Otto  Træden,  døbt  af  ældste 
Vernon  Hansen,  håndspålæggelse 
af  ældste  Jarvis  Andersen. 

Erna  Jørgensen  Træden,  døbt  af 
ældste  Vernon  Hansen,  håndspå- 
læggelse af  samme. 

Wilhelm  Georg  Fritz  Reuter, 
døbt  af  ældste  Frank  Lund,  hånds- 
pålæggelse af  ældste  Kay  Jensen. 

Inger  Marie  Nielsen  Reuter, 
døbt  af  ældste  Frank  Lund,  hånds- 
pålæggelse af  ældste  Kay  Jensen. 

Aage  Dahl,  døbt  af  ældste  Ver- 
non Hansen,  håndspålæggelse  af 
ældste  Jarvis  Andersen. 

Karen  Marie  Sørensen  Dahl, 
døbt  af  ældste  Vernon  Hansen, 
håndspålæggelse  af  ældste  Jarvis 
Andersen. 

Else  Oline  Holmgaard  Magnus- 
sen, døbt  af  ældste  Gordon  Ander- 
son, håndspålæggelse  af  ældste  Jay 
C.  Mortensen. 

Dora  Louise  Pedersen,  døbt  af 
ældste  Milton  Larsen,  håndspå- 
læggelse af  samme. 

Laura  Vilhelmine  Nielsen  An- 
dersen, døbt  af  ældste  Kay  Jensen, 
håndspålæggelse  af  ældste  Delbert 
Seanions. 

Betty  Mehlsen,  døbt  af  ældste 
Dwayne  Larsen,  håndspålæggelse 
af  samme. 

KØBENHAVN: 

7.  oktober: 

Grethe  Bille  Hansen,  døbt  af 
ældste  Harry  Petersen,  håndspå- 
læggelse af  samme. 

Vi  ønsker  de  nye  søskende 
Kirken. 


Angelica  Victoria  Jensen  Tide- 
mann  Petersen,  døbt  af  ældste 
Dan  R.  Olsen,  håndspålæggelse  af 
ældste  Ole  C.  Petersen. 

ESBJERG: 

2  1.  oktober: 

Leif  Sandholt  Jensen,  døbt  af 
ældste  Keith  S.  Hone,  håndspå- 
læggelse af  ældste  Allen  R.  Mi- 
ckeisen. 

ODENSE : 

2  7.   oktober: 

Carl  Christian  Magnussen,  døbt 
af  ældste  Don  J.  Fife,  håndspå- 
læggelse af  ældste  Kay  Petersen. 

Inge  Jørgensen  Magnussen,  døbt 
af  ældste  Don  J.  Fife,  håndspå- 
læggelse af  ældste  Kay  Petersen. 

Karen  Hansen,  døbt  af  ældste 
Creed  L.  Mortensen,  håndspålæg- 
gelse af  missionspræsident  Edward 
H.  Sørensen. 

Villy  Lundin,  døbt  af  ældste 
Paul  Hansen,  håndspålæggelse  af 
ældste  Nelson  Lindhardt. 

Jytte  Nielsen,  døbt  af  ældste 
Clifford  E.  May,  håndspålæggelse 
af  ældste  H.  Mervyn  James. 

Inge  Margrethe  Jensen,  døbt  af 
ældste  Paul  Hansen,  håndspålæg- 
gelse af  ældste  Harold  A.  Larsen. 

Laurine  Kristine  Hansen  Jen- 
sen, døbt  af  ældste  Clifford  E. 
May,  håndspålæggelse  af  ældste 
H.  Mervyn  James. 

Terje  Schiller,  døbt  af  ældste 
Creed  L.  Mortensen,  håndspålæg- 
gelse af  ældste  Theral  R.  Nielsen. 

Kirsten  Skou  Petersen  Schiller, 
døbt  af  ældste  Creed  Mortensen, 
håndspålæggelse  af  ældste  James 
O    Mason. 

hjertelig    til  lykke    og  velkommen    i 

Velsignelser: 

Odense:  7.  oktober:  Carl  Christian  Magnussen  og  Inge  Jørgensen 
Magnussens  søn,  Kay  Don  Magnussen  velsignet  af  ældste  Don  J.  Fife. 

Aalborg:  14.  oktober  blev  Christian  Bøgh  Larsen  og  Marie  Holm- 
gård Larsens  søn,  Claus  Christian  Bøgh  Larsen,  velsignet  af  ældste 
Gordon  Andersen. 

Bryllup: 

Aarhus:  Den  4.  august  viedes  tidligere  missionær  Keith  Morten- 
sen til  søster  Johanne  Marie  Sørensen.    Hjertelig  til  lykke! 

Udelukkelser: 

Vejle:     4.  september:    Karoline  Jensen  A.  Pedersen. 
1.  oktober:    Harry  Peter  Jensen. 


Ordinationer: 

Island  (København  distrikt):    19.  september: 

Ørn  Ingolf  Kinsky  ordineret  til  præst  af  ældste  J.  Gerald  Bjarnson. 
Falk  Konrad  Kinsky  ordineret  til  præst  af  ældste  J.  Gerald  Bjarnson. 

Esbjerg:  14.  oktober:  Laurits  Gravers  Lauritsen  ordineret  til 
præst  af  ældste  Allen  B.  Mickeisen. 

28.  oktober:  Olfert  Pedersen  ordineret  til  lærer  af  ældste  Allen  R. 
Mickeisen. 

Eigil  Tved  Hansen  ordineret  til  diakon  af  ældste  R.  K.  Higginson. 

Aalborg:  1.  oktober:  Jens  Lauritz  Andersen  ordineret  til  lærer 
af  ældste  Thorvald  Therkildsen. 

Kristian  Bomanus  Basmussen  ordineret  til  diakon  af  ældste  Jay  C. 
Mortensen. 

Bjarne  Christensen  ordineret  til  diakon  af  ældste  Jay  C.  Mortensen. 

Even  Søndergaard  Madsen  ordineret  til  diakon  af  ældste  Emil 
Sandberg. 

Marinus  Petersen  Madsen  ordineret  til  diaikon  af  ældste  Chr.  Holm 
Bendtsen. 

Poul  Ejgil  Andersen  Falden  ordineret  til  diakon  af  ældste  Thorvald 
Therkildsen. 

Dan  Søndergaard  Madsen  ordineret  til  diakon  af  ældste  Chr.  Holm 
Bendtsen. 

Vejle:  8.  oktober:  Aage  Edward  Eggertsen  ordineret  til  diakon 
af  ældste  Stant  S.  Johnson. 

Aarhus:  8.  oktober:  Sidenius  Begnar  Thomassen  Neergaard  ordi- 
neret til  diakon  af  ældste  Alma  D.  Andersen. 

Silkeborg:  14.  oktober:  Kristian  Lundgaard  Brask  Sørensen  or- 
dineret til  lærer  af  ældste  Roy  Gibson. 

Jens  Sønderhede  Larsen  ordineret  til  diakon  af  ældste  Aage  Pe- 
dersen. 

Ivan  Skjoldborg  Jensen  ordineret  til  lærer  af  ældste  Jens  Enevold 
Nielsen. 

L  migrationer: 

København:  Den  20.  september  emigrerede  Inger  Kirsten  Marie 
Pedersen  til  Salt  Lake  City,  Utah. 

Esbjerg:  Den  20.  oktober  emigrerede  Laurits  Gravers  Lauritsen, 
Marie  Martine  Jepsen  Lauritsen,  Lilly  Kirstine  Lauritsen,  Many  Kir- 
stine Lauritsen,  Elly  Kirstine  Lauritsen  og  Konny  Kirstine  Lauritsen 
til  Burley,  Idaho. 

Aalborg:  Den  1.  november  emigrerede  Jens  Lauritz  Andersen, 
Ingrid  Oline  Olsen  Andersen  og  Lise  Andersen  til  Salt  Lake  City, 
Utah.  Den  3.  september  emigrerede  Rudolf  Nielsen,  Johanne  Dorthea 
Museth  Nielsen  og  Kaj  Frants  Museth  Nielsen  til  Salt  Lake  City,  Utah. 

Dødsfald: 

Esbjerg  distrikt:  Den  18.  oktober  døde  broder  Marius  Mogensen, 
Kolding.  Broder  Mogensen  har  udført  et  stort  værk  for  Herrens  sag 
og  for  udbredelsen  af  Mormons  Bog,  idet  han  i  1950,  da  den  nye  ud- 
gave af  Mormons  Bog  kom  til  Danmark,  købte  1000  eksemplarer, 
hvoraf  han  skænkede  de  980  til  Kirken,  således  at  de  er  til  afbenyt- 
telse for  missionærer,  søskende  og  venner.  Æret  være  broder  Mo- 
gensens minde! 

Mfssionærankomster: 

Følgende  missionær  er  ankommet  til  den  danske  mission: 

13.  oktober:    Benworth  S.  Hansen  beskikket  til  at  arbejde  i  Aarhus. 

Missionærforflyttelser : 

23.  oktober:    Richard  Hansen  fra  Aarhus  til  Horsens. 
1.  November:    Thad  G.  Kirikham  fra  Vejle  til  Silkeborg. 

Allyn  R.  Mahoney  fra  Randers  til  Aarhus. 

Ludvig  D.  Olsen  fra  København  til  Slagelse. 

Ted  R.  Schofield  fra  Frederikshavn  til  Odense. 

Howard  E.  Otteson  fra  Vejle  til  Slagelse. 

Roy  R.  Gibson  fra  Silkeborg  til  Sønderborg. 

Ted  J.  Mortensen  fra  Horsens  til  Esbjerg. 

Vilda  Johnson  fra  Aarhus  til  København. 

Neldon  D.  Oyler  fra  Aarhus  til  Silkeborg. 

Vard  A.  Dalley  fra  Aarhus  til  Randers. 

Robert  W.  Breinholt  fra  Aarhus  til  København. 

Frank  L.  Jørgensen  fra  Aalborg  til  Vejle. 
Reed  L.  Shepherd  fra  Frederikshavn  til  Aalborg. 
John  B.  Nielsen  fra  Esbjerg  til  København. 
Burke  L.  Isaacson  fra  Sønderborg  til  København. 
Dean  Christensen  fra  Fredericia  til  Vejle. 
Dennis  M.  Carlson  fra  Silkeborg  til  Aalborg. 
Harold  Larsen  fra  Odense  til  Silkeborg. 
Harold  E.  Stevens  fra  Kolding  til  København. 
Kenneth  B.  Baugh  fra  Helsingør  til  København. 
Neil  P.  Christensen  fra  Slagelse  til  Horsens. 
Phyllis  M.  Aagaard  fra  København  til  Aarhus. 
William  S.  Ray  fra  København  til  Helsingør. 
Gordon  L.  Andersen  fra  Aalborg  til  København. 
Milton  H.  Larsen  fra  Aalborg  til  Aarhus. 
Willis  O.  Gurr  fra  Svendborg  til  Kolding. 
Bryant  P.  McKay  fra  Middelfart  til  Fredericia. 
Nelson  T.  Lindhardt  fra  Middelfart  til  Aarhus. 
Darwin  D.  Judy  fra  Silkeborg  til  Aarhus. 
Glen  G.  Vincent  fra  Odense  til  Svendborg. 
5.  november:    Creed  L.  Mortensen  fra  Odense  til  Herning. 
Douglas  R.  Harmon  fra  Herning  til  Odense. 

Følgende  by  er  blevet  lukket  af  missionærerne: 

Den  1.  november:   Middelfart  —  af  ældste  Bryant  P.  McKay  og  æld- 
ste Nelson  T.  Lindhardt. 

Missionærafløsninger: 

Følgende  missionærer  er  blevet  hæderlig  afløst  fra  deres  arbejde  i 
den  danske  mission: 

23.  oktober:    Boyd  G.  Pett  efter  sidst  at  have  arbejdet  i  Horsens. 
26.  oktober:    Johan    M.    Petersen    efter    sidst    at    have    arbejdet    i 

Randers. 

29.  oktober:    Theral  R.  Nielsen   efter  sidst  at  have  arbejdet  i  Kø- 
benhavn. 

1.  november:    Clifford  E.  May  efter  sidst  at  have  arbejdet  i  Odense. 

2.  november:    Derrell  M.  Andersen    efter  sidst    at  have  arbejdet    i 
Slagelse. 

17.  november:    Dan  R.  Olsen  efter  sidst  at  have  arbejdet  i  Køben- 
havn. 

19.  november:    Hugo  Gaylen  Jørgensen  efter  sidst  at  have  arbejdet 
i  København. 

20.  november:    Rex  V.   H.   Smith   efter    sidst    at    have    arbejdet    i 
Aarhus. 

Thydias  Hansen  efter  sidst  at  have  arbejdet  i  København. 
22.  november:    Jason  B.  Sørensen  efter    sidst    at    have  arbejdet    i 
København. 

24.  november:    Richard  J.  Sørensen  efter  sidst  at  have  arbejdet    i 
København. 

